
L'ESCANDOL 


Aquesta  obra  és  propietat  dels  hereus 
de  l'autor  i  ningú  no  podrà  representar- 
la  ni  traduír-la  sense  llur  permís.  Els 
drets  editorials  pertanyen  a  la  Biblio- 
teca Llanas. 

Queda  fet  el  dipòsit  que  marca  la 
llei. 

La  «Sociedad  de  Autores  Espafioles» 
és  l'encarregada  de  cobrar  els  drets  de 
representació  i  amb  ella  hauran  d'en- 
tendre's  tots  els  teatres  i  societats  que 
vulguin  representar-la. 


BIBLIOTECA  "LLANAS" 


OTA  l'invocació  d'un  nom  venerable  com  és  el 
del  nostre  poeta  mataroní  Salvador  Llanas,  co- 
mencem avui  la  publicació  d'aquesta  Bibliote- 
ca, que  no  dubtem  assolirà  ben  prompte  aquella  falague- 
ra estima  que  ha  inspirat  el  sentir  d'una  causa  col·lectiva. 

No  vol  pas  dir  això,  que  sia  aquesta  Biblioteca  des- 
tinada a  la  publicació  exclusiva  de  les  obres  del  nostre 
plorat  Mestre  Salvador  Llanas,  sinó  donar-li  un  nom  ben 
digne,  que  a  l'ensems  que  sia  per  nosaltres  un  bell  augu- 
ri, respongui  a  la  seriosa  garantia  que  ens  desvetllarem 
per  a  incloure  en  la  nostra  tasca. 

Pertocava,  però,  i  era  de  llei  que  ho  féssim,  que  la 
primera  obra  que  sortís  editada  sota  el  patrocini  d'aques- 
ta Biblioteca,  signifiqués  un  homenatge  editorial  al  nos- 
tre estimat  poeta,  traspassat  suara,  i  amb  aquesta  fervo- 
rosa predisposició,  podem  dir  que  ha  estat  un  honor  per 
nosaltres,  el  poder  publicar  en  aquest  primer  volum, 
aquesta  servada  obra  inèdita,  de  forta  intensitat  dramàti- 
ca, que  porta  per  nom  L'ESCÀNDOL. 

Seguiran  a  aquesta  obra,  altres  de  mèrit  no  menys 
positiu,  d€  dramaturgs  de  reconegudíssim  prestigi,  i  de 
autors  d'indiscutible  solvència;  així  com  també  obres  in- 
conegudes,  que  acreditin  la  valor  creadora  que  batega  en 
l'esperit  de  les  noves  promocions  intel·lectuals  de  Cata- 
lunya. 

No  som  amxics  de  gaires  promeses.  Preferim  que  sia 
el  testimoni  del  fet,  qui  avalori  la  nostra  trajectòria.  A 
nosaltres  sols  ens  cal  avençar  que  no  escatimarem  esfor- 
ços per  a  fer-nos  mereixedors  del  respecte  i  de  la  col·la- 
boració dels  nostres  llegidors. 

670082  L'Editor. 


i  perquè  semblen  tos  peus  burletes 
dos  gossets  tendres  que  tens  a  l'ombra 
i  a  la  llum  surten  per  a  fer  mueques. 

Ai  bruixa,  bruixa;  gitana  mia, 

que  amb  tu  a  la  quieta  vull  passar  comptes, 

de  nit,  a  soles,  no  pas  de  dia! 

Véste'n,  gitana,  que  si  algú  em  veia, 

si  algú  passava  i  em  coneixia, 

quina  desgràcia!  jNo  puc  parlar-te 

ni  sols  mirar-te,  gitana  mia! 

Entre  el  silenci  de  la  nit  quieta, 

a  casa  teva  jo  i  tu  trobar-nos 

sempre  somnio.  Per  tu  glateixo; 

friso  per  dintre  que  molt  t'estimo, 

i  entre  tos  braços  jo  vull  provar-ho. 

Vull  jo  conèixer  on  tens  la  força; 

vull  que'm  corprenguis;  vull  que  m'encisis. 

Vull  que  tos  llavis  els  meus  abrusin; 

vull  que  em  mosseguin  tes  dents  tan  blanques, 

vull  tos  diables  que  en  mos  ulls  vegis, 

que  em  fuetegin  tes  trenes  llargues, 

que  tes  carns  fortes  em  delectegin 

com  pa  moreno  cruixir  sentint-les; 

vull  que  et  revinclis  enjogassada, 

i  als  peus  tenir-te  vull  a  la  vora: 

tos  peus  alegres,  lleugers,  feliços, 

com  gossets  d'aigua,  bonics,  festosos, 

com  sa  mestressa  tan  capriciosos: 

com  tu,  gitana,  bellugadissos. 

En  la  nit  quieta  vull  que  m'embruixis: 

vull  tos  ulls  negres  que  en  blanc  m'ensenyis; 


de  pler,  de  joia  vull  que  tu  xisclis 
fins  eixordar-me.  Vull  que  panteixis, 
vull  que  sospiris. 

Ta  cabellera 
ben  destrenada,  tota  desfeta, 
ben  escampada,  que  només  sia 
de  ta  hermosura  la  vestidura 
que  t'embolcalla  tan  misteriosa 
com  mantell  negre  de  vídua  hermosa. 
Així,  gitana,  jo  vull  mirar-te; 
així,  a  soles  jo  vull  parlar-te. 

Si  resistissis...  desventurada! 
per  bruixa  fores  prompte  cremada. 
A  la  foguera  jo  et  portaria, 
però  al  mirar-t'hi. .  m'hi  tiraria! 


Ves  si  t'estimo,  gitana  mia. 


Composició  premiada  amb  la  Flor  Natural  en  els  Jocs  Florals 
Gràcia,  l'any  1909,  en  la  qual  s'inspirà  Salvador  Llanas 
per  a  escriure  la  seva  obra  pòstuma  L' Escàndol. 

Agar,  gitana  jueva 

DoNYA  Cèlia,  esposa  del  fill  del  Virrei 

Marta,  mossa  d'hostal 

Clavellina,  gitana,  tia  d' Agar 

Capità  Roland 

DoN  Fèlix,  fill  del  Virrei 

El  Príncep  d'Astúries,  Felip  d'Austria 

Virrei  de  Catalunya,  Don  Ferran 

Fra  Fidel,  Prior  delslDominicans 

Governador  de  Montjuich 

Bernat,  hostaler 

Onofre  Blai,  jueu,  avi  d' Agar 

Agutzil  primer 

Telm 

Lluc 

Un  Alferez 

Ronda  de  Quadrillers,  Agutzils,  Artillers  de  plaça 


L'escena  passa  a  Barcelona  durant  els  darrers  dies 
del  regnat  de  Felip  III  —  Any  1621 


ACTE  PRIMER 


Menjador  d'un  gran  hostal  de  Barcelona  en  temps  de  Felip  III. 
Es  al  vespre.  Un  gran  fanal  encès  penja  del  sostre;  un  tram  d'escala 
porta  a  les  habitacions  superiors  o  del  pis:  es  veuen  vàries  portes  a 
la  galeria  que  corre  per  sobre  de  l'ample  portal  que  té  només  una 
portella  oberta  al  foro.  Dreta  i  esquerra  portes  per  a  altres  habita- 
cions del  pis  de  baix;  taules,  bancs,  tamborets,  utensilis  de  beure,  etc. 


ESCENA  PRIMERA 

D.  Fèlix  disfreçat  d'estudiant,  assegut ,  parla  amb  Bernat,  hostaler, 
amb  gran  misteri.  En  altra  taula  el  vell  Onofrc  Blai,  tot  sol, 
està  bevent  i  rumiant. 

Fèlix.— Bernat,  tu  fes  el  que  jo  t'he  dit  i  cregués  que  et  tindrà  comp- 
te i  no  te'n  penediràs. 

Bernat.— Oh,  és  que  jo  sé  fins  a  quin  punt  puc  arriscar-me  en  ac- 
cedir al  que  vostra  senyoria  em  demana,  perquè  cregueu 
que  hi  veig  perills  que  m'astoren. 

Fèlix.— eíQuins  perills  estant  jo  de  la  part  vostra?  ^No  em  reconei- 
xes poder  suficient  per  a  treureus  de  tot  perill  en  cas  apre- 
miant?  ^^No  sabeu  que  fins  us  puc  treure  de  la  foguera?  ç^No 
saps  amb  qui  parles? 

Bernat.— Massa  que  ho  sé  i  voldria  no  saber-ho  perquè  llavors  tin- 
dria el  deure  de  negar-me  en  sec  a  aquestes  complaences 
que  em  proposa  vostra  gràcia;  jo  perillo,  vostra  senyoria  no; 
i  si  vostre  senyor  pare  o  vostra  senyora  esposa  arriben  a  en- 

tendre...  Vaja,  que  no  me'n  determino.  Es  molt  exposat  tot 
això;  aquí  vé  molta  gent  coneguda  i  desconeguda.  ^^Veu  vos- 
tra senyoria  aquell  vell?  Es  l'Onofre  Blai,  un  jueu  del  Call  a 
qui  la  Justícia,  més  ben  dit,  el  Sant  Ofici,  el  vigila  perquè 
diuen  que  encara  que  convertit  al  catolicisme  té  sang  de 
jueu  i  s'enten  o  no  s'enten  amb  els  de  la  Reforma. 
Fèlix.— Deixa  estar  aquests  assumptes:  jo  no  sóc  sospitós. 

ESCENA  II 
Dits  i  Marta  que  baixa  del  pis  superior. 
Bernat.— Bo,  ^iquè  vols,  tu? 

Marta.— Res,  home,  que  si  parles  en  secret  amb  el  senyor  Batxiller 
podies  haver-li  demanat  que  pugés  a  dalt. 

Fèlix.— Tan  discreta  com  formosa.  Marta;  però  no  cal  amagar-se: 
mentre  no  ho  sàpiga  aquell  de  qui  parlem,  res  no  hi  podrà 
aprendre.  Ademés,  prou  feina  té  per  ell  que  no  cuidar  dels 
altres.  No,  no,  Marta,  gràcies  per  ta  bona  advertència:  no  te- 
nim perill.  I  tan  tu.  Bernat,  com  aquesta  la  teva  amiga,  con- 
sidereume  més  que  poderós,  un  amic  vostre.  Pots  escoltar 
Marta  que,  com  que  també  tu  m'ajudaràs,  és  convenient  que 
t'assabeníis  del  que  passa.  Ja  saps  del  que  parlo.  D'ella:  ^vin- 
drà,  eh? 

Marta.— Suposo:  Vostra  Senyoria  és... 

Bernat.— Si:  el  senyor  és  l'estudiant  de  qui  t'havia  parlat. 

Felix.— (íEm  coneixes.  Marta? 

Marta.— ^No  l'haig  de  conèixer  encara  que  s'hagi  disfressat?  Vostra 

senyoria  és  el... 
Felix.— Digues,  digues,  ^qui  sóc...? 
Marta.— El  fill  del  senyor  Virrei. 

Felix.— Doncs  entesos.  Tot  el  que  feu  i  fareu  per  mi  jo  us  ho  paga- 
ré esplèndidament.  Vindré  al  punt  de  la  una  d'aquesta  nit 
amb  un  company  de  l'Universitat  complutense;  a  l'Universi- 
tat d'Alcalà  el  vaig  conèixer  i  vindrà. 

Bernat.— ([Com,  com...? 

Fèlix.— Un  company,  un  amic  o  més  que  un  amic  i  que  un  germà: 
és  un  altre  jo,  a  qui  més  que  a  mi  mateix  estimo. 

Bernat.— Siem  clars:  íQui  és  el  qui  ha  de  parlar  amb  ella,  Vostra 
Senyoria  o  aquest  amic? 

Fèlix.— Aquest  amic. 

Bernat.— (il  el  coneix  ella? 

Fèlix.— També  el  coneix:  ens  coneix  als  dos  encara  que  poques  ve- 
gades ens  haviem  parlat.  En  el  pati  de  l'Universitat  d'Alcalà 
ella  va  entrar  un  dia  i  a  l'amic  meu  i  a  mi  ens  digué  la  bona- 
ventura: a  n'ell  li  va  dir  el  que  havia  de  dir-li:  no  es  va  equi- 
vocar: en  mi  si  que  va  sofrir  erro  perquè  em  digué  que  jo  ani- 
ria a  l'Africa  a  predicar  i  a  fer  cristians  dels  que  eren  moros. 
Llavors  jo  no  era  casat.  Però  el  que  més  ens  va  sorprendre 
fou  quan  l'amic  li  va  preguntar  si  era  bruixa:  ella  va  respon- 
dre-li que  sí.  Ell  va  dir  llavors:  «Creuré  que  ets  bruixa  si 
endevineselquevaigafer».— «Besar-me:això  vas  afer»— digué 
ella.  I  mon  amic  respongué:  Si  que  ets  bruixa.  I  l'amic  meu 
n'està  enomorat  tant  o  més  que  jo  i  això  que  jo  hi  estic  pres 
al  cor  però  ell  amb  l'ànima,  i  a  l'amic  aquest  jo  no  li  puc  ne- 
gar res.  íHo  sentiu  tots  dos?  Res,  res  jo  no  li  puc  negar. 

Bernat,— (iPerò,  qui  és  aquest  amic? 

Felix.— Mestre,  no  puc  enraonar  més. 

Marta.— No  sigues  tan  imprudent,  home. 

Felix.— No  em  feu  més  preguntes  sobre  qui  és  aquest:  és  un  amic. 
Havem  anat  seguint  aquesta  gitana  o  jueva  des  d'Alcalà  a 
Madrid,  a  Toledo,  a  Sevilla,  a  València,  a  Saragossa  i  fins 
aquí  a  Barcelona  on  ara  es  troba.  He  dit  tot  el  que  podia 
dir-vos;  ara  tu,  Bernat,  tot  el  que  podies  saber  ja  ho  saps:  tot 
el  restant  fóra  de  sobres  i  val  mès  que  ho  ignoris. 

ESCENA  III 

Dits.  Entren  dos  parroquians,  prenen  seient  a  una  taula  del  fondo, 
i  Marta  els  serveix. 

Bernat.— Doncs,  ara,  confiança  per  confiança.   Es  diu  d'aquest 

Onofre  Blai,  que  encara  que  viu  aqui  a  Barcelona  a  la  Jude- 
ria,  és  foraster,  estranger;  i  es  diu,  que  és  l'avi  de  la  vostra 
gitana:  de  Agar.  Sembla  que  escolta. 

Marta.— çiQuè  beureu,  Pau?  El  de  sempre,  ^^eh? 

Pau.— Si,  com  sempre,  del  Priorat. 

Marta.— (il  el  company? 

Company.— Jo  també:  vi  del  Priorat. 

Marta.— Així  m'agrada:  que  sigueu  amics  de  la  nostra  terra. 
Fèlix.— íL'avi  de  la  gitana,  Agar? 

Bernat.— Si,  això  diuen  i  ho  crec  i  si  ells  dos  ho  saben  o  no  que  la 

gent  per  avi  i  neta  els  tenen,  ho  dissimulen  perquè  fan  com 

si  no  es  coneguessin. 
Fèlix.— Ho  tindré  present:  és  una  nova  aquesta  que  convé  saber. 

(Se  sent  tabola  a  fora  al  carrer.) 
Bernat.— Obriu!  Ja  s'ha  acabat  el  repòs  a  casa.  S'atansa  la  colla  del 

capità  Escàndol.  (^Sentiu  com  baladreja? 
Fèlix.— iCom  li  dieu? 

Bernat. — Capità  Escàndol:  és  el  capità,  un  perdonavides,  un  «guapo> 
que  ha  vingut  dels  Països  Baixos  o  dels  països  alts  i  que  és 
hoste  meu  ja  fa  vuit  dies  i  que  ve  sempre  amb  unes  púes.  En 
Feliu  el  corsari,  i  En  Lluc,  l'exbandoler  de  les  Guilleries,  i 
altres. 

Felix.— Bé,  bé,  no  em  fan  por  els  valents.  El  que  hem  dit-.  Bernat, 
me'n  vaig.  A  la  una  m'espereu.  Surto.  Bona  sort  i  que  Déu 
us  guardi. 

Bernat.— No  surti  encara  Vostra  Senyoria:  deixi'ls  entrar  primer. 

çiVoleu  passar  a  la  cuina? 
FeL·IX.— (S'embolica).  No:  El  que  he  dit.  A  la  una. 

ESCENA  IV 

Bernat,  D.  Felix  que  surt  quan  entren  el  capità  Roland,  Feliu, 
Lluc  /  dos  o  tres  d'altres. 

Roland.— íQui  és  aquest  que  tan  d'esquitllenta  passa  i  s'ha  tapat  el 
rostre? 


L'ESCaNDOL 

Feliu.— Deu  ésser  un  ningú. 
Lluc— O  un  esbirro  del  Sant  Ofici. 

RoLAND.— Bé;  sia  qui  sia.  ^Fuig  i  es  tapa?  Senyal  que  té  por. 
Feliu.— O  que  és  molt  lleig  i  no  vol  ensenyar  la  cara. 

(S'asseuen  movent  molta  gatzara.) 
RoLAND.— Seieu,  seieu.  Hola  Bernat,  lon  tens  la  Marta?  Porteu  tres 

gerres  de  cervesa. 
Bernat.— iUna  per  home? 

RoLAND.— Ca!  Totes  tres  per  a  mi.  Aquests  que  demanin  el  que 
vulguin 

Feliu.— Jo,  Jamaica. 

Lluc:— Jo,  Ginebra. 

Bernat.— Correu,  corrents! 
(Va  per  servir-los.) 

RoLAND.— Doncs,  si:  iQnh  sabeu  vosaltres?  Si  tots  vosaltres  no  sou 
més  que  unes  ostres  arrapades  al  casc  de  la  nau  o  crancs  que 
camineu  pensant  que  aneu  fent  via  i  que  avanceu  per  en- 
tre rocs  i  aiguamolls.  (Pausa).  Veiam:  deixeu  que  us  miri  a 
tots  ben  bé  altra  volta.— Si;  vaja,  ja  us  ho  he  dit;  no  haveu  sortit 
de  l'ou  encara.  Doncs  qui  no  té  món  deu  escoltar,  no  més 
(Bernat  serveix  el  que  han  demanat)  escoltar  és  la  .seva  tasca  i 
així  es  pot  aprendre  alguna  cosa,  quelcom  del  que  com  jo 
posant-me  en  el  perill  i  més  d'un  cop  i  de  dos  de  veure'm  el 
cap  separat  del  cos  a  tres  passes.  Vaja,  no  em  feu  riure.  íQuè 
murmuren  aquells?  Calleu,  calleu  que  per  tots  jo  parlo. 

Varis.— Eh,  eh! 

Un.— íQue  no  podem  seguir  les  nostres  converses? 

RoLAND.— No  que  no  les  podeu  seguir,  ara.  Escolteu  si  voleu  ilius- 

trar-vos. 
Un.— Perdoneu,  senyor. 

Bernat.— Tu,  Marta,  fes  el  favor  d'anar  a  dintre  a  la  cuina  o  a  dalt 

que  aquí  ja  estàs  fent  nosa. 
Feliu.— Ja  veig  també,  mestre  hostaler,  que  sou  gelós  i  teniu  por  de 

que  us  entabanin  la  mestressa. 
Bernat.— No  ho  és  de  mestressa:  és  criada. 
Lluc— Ja!  Es  mossa  d'hostal. 
Bernat.— El  que  vós  volgueu,  però  jo  la  mano. 

ROLAND.— íEh? 

Bernat.— Que  jo  la  mano. 

RoLAND.— Quan  no  la  mano  jo.  Vés,  porta'm  uns  daus,  i  tu,  mossa, 
quedat  i  seu  aqui  al  meu  costat  que  m'ompliràs  el  got  que 
sovint  buido. 

Bernat.— Tu,  Marta. 

RoLAND.— Vina  aquí  i  seu. 

Bernat.— Es  que  jo... 

Feliu.— Vós,  res;  vós  calleu  i  prou. 

Roland.— (íQuants  són  que  manen  aquí?  Jo  i  ningú  més,  i  callem 
(Marta  seu  al  costat  de  Roland).  Doncs,  si,  minyons;  aquí  on 
em  veieu  puc  dir-vos  que  per  a  mi  no  hi  ha  terra  ignorada  ni 
dona  desconeguda  perquè  n'he  vist  de  tota  mena  i  de  tots 
colors. 

Lluc— íDe  dones? 

Roland.— De  terres,  de  fredes  i  de  calentes,  i  de  dones  de  blanques 

i  de  rosses,  i  de  brunes  i  tot. 
Feliu.— Potser  haveu  estat  a  les  índies. 

Roland.— I  a  Filipines  i  a  les  Carolines  i  a  l'Africa,  i  d'Europa 
he  fet  totes  les  campanyes  que  hi  ha  hagut  de  trenta  anys 
ençà...  Vinc  dels  Països  Baixos,  de  la  rendició  de  Breda  amb 
el  Marquès  de  Spinola,  he  bregat  a  la  Picardia,  m'he  batut 
a  Borgonya,  he  corregut  el  Milanessat  i  pam  a  pam  conec  les 
Castelles  i  Andalusia  i  ara  Catalunya  on  em  sembla  que 
aviat  hi  tindrem  feina. 

Feliu.— Sí,  sí,  suposo  que  veniu  de  lluny  i  que  haureu  corregut  tota 
la  terra  ja  que  veniu  tan  ben  assenyalat  amb  la  creu  de  Sant 
Andreu  que  porteu  al  rostre. 

Roland.— (^Eh,  que  si? 

Lluc— I  ben  marcada.  Prou  devia  ésser  un  bon  cristià  qui  tan  bé  va 
saber  senyar-vcs.  Cregueu  que  m'hauria  agradat  conei- 
xer-lo. 

Roland.— Havies  d'havernascutvintanymésaviatper  haver-me  seguit 
les  petjades  i  hauries  vist  llavors  que  el  cristià  que  segons  tu 
em  va  senyar  tant  bé,  un  minut  després  jeia  en  terra  per  a  no 
aixecar-se  fins  que  les  trompetes  de  Pangel  el  cridin  a  judici. 
Fa  herbes  ja  fa  vint  anys.  ^jQuè  sabeu  vosaltres?  ^Haveu  oït 

xiular  les  pilotes  de  plom  dels  arcabucers  de  Flandes?  Vull 
dir  que  sento  no  poder  complaure-us  en  mostrar-vos  la 
pinta  d'aquell  valent  ja  vell  i  que  havia  fet  la  campanya  amb 
el  Duc  d'Alba  a  Portugal  on  el  Rei  Felip  II  el  va  deixar  po- 
drir perquè  ja  massa  cansat  estava  de  sos  fets  vrmts.  Posa'm 
beure  noia.  (iSaps  que  ets  maca? 

Marta.— Tothom  m'ho  diu. 

RoLAND.— (íTothom? 

Marta.— Bé,  estigueu  quiet  amb  el  peu. 

RoLAND.— No  siguis  csquerpa,  dona.  Mira,  allà  a  Breda,  a  Bruges, 
a  Leydem,  a  Roma  i  a  la  Nova  Espanya  les  dones  jo  les  tenia 
així,  (senyalant  espesses  amb  els  dits)  i  no  s'amoïnaven  per 
una  encaixada  més  o  menys  expressiva  de  mans  o  de  peus 
o  de... 

Marta.— Vaja,  bé,  prou:  jo  no  soc  dona  d'aquelles. 
RoLAND.— (íAh,  no? 

Feliu.— Nosaltres  anem,  anem  ^que  no  veieu  que  estem  aguantant 
la  capa? 

RoLAND.— Ep:  ningú  no  m'aguanta  res  a  mi  quan  jo  no  ho  necessito. 
Onofre.— Ai  ai  que  tindrem  camorra! 

RoLAND.— Si  voleu,  sí,  perquè  jo,  amics,  a  les  bones  tot;  més  per  la 

tremenda...  ja  m'enteneu. 
Makta.— (Alçant-se)  Jo  me'n  vaig:  no  estic  bé  aquí. 
Bernat.— íAh!  ^Te'n  vas?  Ja  era  hora. 

Marta.— íGelós,  més  que  gelós!  Ja  saps  que  jo  no  més  a  tu  t'estimo. 

RoLAND.— Vaja,  feu  les  paus.  (iVeieu,  mestre  Bernat,  com  no  us  ha- 
vem pres  la  mossa? 

Bernat.— íNo  sabeu  parlar  de  res  més?  ^\  aquell  que  us  va  donar 
la  creu  tampoc  sabia  parlar  més  que  de  mosses? 

RoLAND.— I  per  una  mossa  va  venir  la  renyina.  Ell  la  volia,  jo  tam- 
bé i  vaig  guanyar  creu  i  mossa. 

Lluc— Parlem  de  Flandes.  iCert  que  va  morir  a  Lisboa  el  Duc 
d'Alba? 

Roland.— Cert.  Allà  el  va  deixar  podrir  com  vos  he  dit  la  Sacra 
Magestat  del  Rei  Felip  II,  pare  de  nostre  rei  Felip  III  que  no 
tardarà  gaire  en  seguir-lo.  Hi  ha  males  noves  de  la  Cort. 

Feliu.— il  és  cert  que  el  Duc  d'Alba  a  Flandes  va  fer  matar  tants 
heretges? 

RoLAND.— Heretges!  De  tot  en  dieu  heretges,  eren  homes,  eren 

espanyols  ja  que  Espanya  posseeix  encara  aquelles  terres. 
Lluc— ç^I  es  rebelaren? 

Roland.— íQuè  havien  de  fer?  Va  fer  matar  el  Duc  d'Alba  18.000 

persones  i  en  va  expatriar  més  de  cent  mil. 
Feliu.— (il  perquè  ho  va  fer  això? 

RoLAND.— ^Perquè  ho  va  fer?  Noi,  sembla  que  caus  d'un  niu. 

Lluc— Perquè  eren  heretges.  Els  sectaris  de  Luter  no  creuen  amb 
el  Papa  ni  amb  la  Mare  de  Déu. 

RoLAND.— No  vull  parlar  més  amb  vosaltres  de  política  ni  de  reli- 
gió perquè  no  teniu  ni  fets  ni  experiència. 

Onofre.— Dispenseu-me,  senyor  capità,  si  em  fico  a  la  conversa. 
iSe'm  permet? 

RoLAND.— Digueu,  bon  home. 

Onofre.— Es  diu  que  aquí  també  ensenya  l'orella  la  heretgia  de  la 
Reforma  i  cregueu  que  fins  a  mi  algú  em  té  assenyalat  amb 
el  dit. 

RoLAND.— Doncs  ja  us  planyo,  perquè  si  algú  us  ha  assenyalat 
amb  el  dit  és  com  si  em  diguessin  que  us  havien  posat  el 
dit  a  l'ull,  il  qui  us  fa  embolicar  a  vos  en  religió,  pobre  vell  i 
tot?  Això  és  cosa  pels  joves. 

Onofre.— Oh!  Es  que  jo  no  és  que  m'hagi  embolicat  amb  res 
d'això:  mes  em  diuen  que  uso  sortilegis,  que  reparteixo  filtres 
amatoris,  que  endevino  el  pensament... 

RoLAND.— íEs  a  dir,  us  diuen  que  sou  bruixot?  Doncs  ja  esteu  ben 
fresc. 

Bernat.— Escolteu  senyors  i  deixeu  per  Déu  aquestes  converses  de 
banda  perquè  em  comprometeu  i  em  podrien  fer  prendre... 
RoLAND.— No  en  parlem  més,  doncs.  Tu,  noi,  escolta. 
Lluc— íNoi  em  dieu?  Tinc  trenta  anys. 

RoL\ND.— Com  si  en  tinguessis  quinze.  Escolta,  tu  o  algú  dels  que 
em  rodegen:  a  que  no  et  beus  sense  respirar  aquesta  gerra  de 
cervesa? 

Lluc— (il  vós? 

RoLAND.— Jo  si.  (íQuant  hi  ha  a  guanyar? 

Lluc— Una  dobla. 
RoLAND.— Vinga. 
Lluc— Beveu  primer. 

RoLAHD— (beu)  Ja  està.  Vinga  la  dobla.  I  jo  ara  te'n  dono  tres  si  la 
beus  tu. 

Lluc— Jo  no,  però  us  en  dono  sis  si  la  beveu  vós. 
RoLAND.— (Bew)  Ja  està. 

Feliu.— Aquest  home  és  un  cub:  no  feu  més  proves. 

Roland.— No,  perquè  perdries.  No  sóc  un  cub:  sóc  un  home  que 

sap  ésser  home:  res  més  que  tot  un  home. 
Bernat.— Silenci  que  s'atansa  la  ronda. 

Roland.— (il  a  mí  què?  Que  s'atansi.  cíQue  entra?  Que  entri,  ik  mi 

què?  Jo  jugaré  amb  els  daus. 
Bernat.— No!  fora  daus.  (Els  treu  de  taula). 
Roland.— íDoncs  què  hem  de  fer?  Passaré  el  Rosari.  (El  treu). 
Bernat.— Calleu. 
Feliu.— Redeu,  quin  rosari! 

Roland:— Ja  ho  podeu  dir,  els  grans  són  veritables  perles,  l'enca- 
denat és  d'or  fi  i  la  creu  té  vint  brillants. 
Lluc— Es  una  meravella. 
Feliu.— Quina  joia. 

Onofre.— Prou  val  més  de  mil  ducats! 
Roland.— Seran  d'un  eardenal. 
Varis.— Ah! 

Roland.— Si:  eren  d'un  cardenal  i  ara  són  meus. 
Bernat.— La  Ronda,  silenci! 


ESCENA  V 

Dits  LA  Ronda  amb  el  seu  Cap 
(Vares  altes  i  fanals). 

Cap.— Quina  quietut,  mestre  Bernat! 

Bernat.— A  casa  sempre  així.  Aquí  es  compleix  sempre  la  llei. 
Ck?.— (Apart  Bernat)  Aquesta  nit  us  espera:  ella  vindrà  a  l'hora 
assenyalada.  iHo  sap,  ell? 

Bernat.— (a/7.)  Si. 
C\P.--(ap.)  Entesos. 

RoLAND. —(ap.)  Aquests  en  porten  alguna  de  cap.  Vigilarem. 
Cap— Ja  passa  l'hora  de  reunió;  si  haveu  tots  sopat  o  begut  cal 

sortir  els  que  aquí  no  dormen,  apagar  els  llums  i  anar  al  llit 

els  que  sien  hostes.  Ah!  tinc  una  ordre  que  cumplir.  Onofre 

Blai,  en  nom  del  Rei,  seguiu-nos. 

{Espectació). 
Onofre.— ijo? 

Cap.— Si:  vós,  Onofre,  antic  jueu,  habitant  al  carrer  del  Call:  ç^sou 
vós? 

Onofre.— El  mateix. 
Cap  —Doncs  seguiu  sense  mandra. 
Feliu.— Pobre  assaludador! 
Lluc. — Es  un  savi. 

Cap.— Minyons,  compte  amb  la  llengua. 
Lluc— No,  si  jo  no  mormolo... 
Cap.— No  faltaria  més.  Anem.  Bona  nit! 

ESCENA  VI 
Dits  menys  la  ronda  /  Onofre  Blai 

Feliu.— il  vós,  senyor  capità  Roland?  Veig  que  no  haveu  obert  el 
bec  davant  de  la  ronda. 

Roland.— Deixeu-me  tornar  a  desar  els  rosaris. 

Jo,  minyó,  no  necessito  advertències;  jo  sé  que  dec  obeir  les 
lleis  del  país  on  em  trobo  i  que  si  no  m'agraden  dec  anar- 
me'n.  Per  això  no  faig  estada  llarga^en  lloc.  No  sóc  tan  bèstia 
com  molts  que  volen  fer  entrar  el  clau  per  la  cabota.  Amb  la 
Justícia  no  hi  vull  tractes.  Veureu,  a  ben  segur,  com  un  dia 
d'aquests  passejarà  muntat  en  un  ase  aquest  vell  savi:  veureu 
com  el  passejaran  Bòria  avall,  assotat  pel  botxí  i  amb  son 
pregó  corresponent  contant  la  vida  i  miracles. 

Feliu.— Oh,  això  rai  si  així  s'escapa!  Però  si  arriben  a  olorat  que  és 
més  que  endevinaire  i  bruixot  i  ensumen  que  era  jueu  i  ara 
té  pactes  amb  els  heretges... 

RoLAND.— iCom  dieu  que  es  diu  aquest  vell  savi? 
Lluc— Onofre  Blai. 

RoLAND.— Doncs  per  mí  no  ho  és  gens  de  savi:  que  el  jovent  no 
vol  admetre  ses  doctrines  o  ell  no  vol  acatar  les  lleis  del  reg- 
ne? Cal  anar-se'n. 

Lluc— Ja! 

Feliu  — Si  tothom  ho  fés  així  si  que  el  món  avançaria.  Encara  es- 
taria per  descobrir-se  la  Nova  Espanya  com  feu  Colom  si  no 
hagués  disputat  i  vençut  o  covençut  els  teòlegs  de  Sala- 
manca. 

RoLAND.— Ja  avançarà  el  món,  no  tingueu  pressa.  Veieu,  allà  a 
Flandes  amb  tot  i  el  rigorisme  i  el  sacrifici  i  matances  que 
feu  el  Duc  ha  quedat  la  heretgia.  Aquí  és  diferent:  aquí  el 
mateix  César,  l'emperador  Carles  primer  es  veié  que  li  obri- 
ren expedient  sobre  indicis  veements  d'heretgia  sols  per 
haver  proposat  donar  asil  segur  a  Luter  perquè  aquí  pogués 
tenir  una  contraversia  lliure  amb  els  teòlegs  i  així  poder  sa- 
ber qui  tenia  raó,  si  els  catòlics  o  els  de  la  Reforma,  i  si 
es  descuida  una  mica  el  socarrimen  amb  tot  i  ésser  l'Empe- 
rador o  quan  menys  l'excomuniquen.  Això  jo  no  ho  invento: 
això  passà  en  el  pontificat  de  Pau  IV  i  és  que  l'emperador 
volia  fer  les  coses  amb  amor  i  amb  esperit  liberal. 

Bernat.— Senyors,  pleguem:  és  tard  i  no  vull  compromisos,  haig 
de  tancar  i  apagar  el  fanal:  ho  mana  el  Rei. 

RoLAND.— Bé:  no  hi  ha  res  a  dir,  sinó  que  la  Marta  m'acompa- 
nyi a  la  cambra. 

Bernat.— Ja  hi  sabeu  vós. 

Feliu.— Adeussiau.  ç^Vens  Lluc? 

Lluc— Vinc.  A  reveure. 

Feliu.— Bona  nit. 

{Surten  els  altres  parroquians  o  van  a  dalt). 

RoLAND.— Vaja,  el  que  jo  dic:  la  gelosia  segueix  regnant  per  tot 
arreu  on  marits  es  troben.  Anem  a  dalt  que  molt  serà  que  no 
sàpiga  a  quin  llit  dec  ficar-me  (puja  l'escala).  Bona  nit. 

ESCENA  VII 
Marta-Bernat 

[Bernat  baixa  el  fanal  que  va  amb  corriola,  tanca  la  portella  i  encén 
una  llumanera  i  queda  el  fanal  apagat). 

Bernat.— Vaja,  que  t'has  lluït  aquest  vespre.  ç^També  t'agrada  el  ca- 
pità Roland  més  lleig  que  un  pecat  negre? 

Marta.— Sembla  mentida  que  sies  tan  gelós!  Si  jo  morís  o  et  dei- 
xés, prou  hauries  de  tancar  l'hostal. 

Bernat.— Però  si  t'estimo  tant! 

Marta.— Si;  però  si  el  Sant  Ofici  sap  que  jo  sóc  més  que  criada  i 

menys  que  esposa... 
Bernat.— Què  ha  de  saber,  dona,  què  ha  de  saber!  Pensava  que 

no  acabarien  mai  aquests  xerraires  i  valents!  que  em  fan  un 

fàstic  tots  plegats  quan  veig  que  et  miren... 
Marta.— Doncs  mira  arregla  els  papers  i  a  la  parròquia. 
Bernat.— Ja  ho  faré.  Marta,  ja  ho  faré. 
Marta.— Aviat. 

Bernat.— Aviat.  I  aquella  deu  venir  que  ja  s'atança  l'hora.  I  men- 
tre no  hi  prenguem  mal  amb  aquesta  aventura  tot  anirà  bé. 

(Escolta  i  se  sent  al  cap  d'una  estoneta  el  xiu  xiu  d'una  dona  i  un  es- 
tossec dolç). 

Marta.— Es  ella.  (baix). 

Bernat.— No  ens  atribuíem.  ^íEstàs  ben  segura  de  que  a  dalt  dorm 
tothom? 

Marta.— Si,  bome:  el  capità  Roland  en  porta  més  al  cap  que  als 
peus.  (íHas  vist  quina  manera  tan  bàrbara  de  veure? 

Bernat.— No  en  facis  cas  d'això  té  el  cap  fort  i  dur:  és  tudesc.  Si 
dorm  és  perquè  voldrà  adormir-se.  Escolta  del  cap  de  l'es- 
cala. 

Marta.— No  sento  res,  calla.  Si!  El  sento  que  ronca. 

(Torna  a  repetir  el  xiu  xiu  i  l'estossec  de  dona) 
Bernat.— Vaja,  fes  tu  la  senyal,  contesta-la. 

(Marta  xiuxiueja  i  estossega  i  de  fora  contesten). 

(íQuè  vas  a  fer?  Espera't  no  vagis  tan  atolondrada  ni  sies  ator- 

dida  que  la  cosa  ja  s'embolica  massa  i  tinc  por  ara  que  l'avi 
Onofre  en  veure's  en  perill  no  canti  que  sa  neta... 

Marta.— íAra  tens  por,  ara  que  se'ns  presenta  la  fortuna? 

Bernat.— Obre,  però  judici.  Aquest  capità  tinc  por  de  que  ens  sor- 
prengui. 

Marta.— No  tinguis  por,  si  acàs  jo  l'entretindré  mentre  tu  no  tin- 
guis gelosia. 
Bernat.— Obre,  enteniment  i  prudència.  {Obre). 

ESCENA  VIII 

Marta  -  Bernat  -  Agar 
(Va  emmantellada  i  vestida  amb  luxe  oriental) 

Marta.— Entra,  entra. 
Agar.— íQuè  ja  és  aquí? 
Marta.— No. 
Agar.— Vindrà? 

Bernat.— Si,  ja  ha  vingut,  però  tornarà  al  punt  de  la  una. 
Agar.— ({Em  destapo,  eh? 
Marta.— Si.  (Ho  fa). 

(Se  sent  remor  a  fora). 
Bernat.— çíQui  hi  ha  aquí  defora? 
Agar.-  La  Clavellina. 
Bernat.— íBo!  íI  perquè  la  duies? 

Agar.— (íHavia  de  venir  sola?  Sola  no  puc  sortir  en  aquestes  hores. 
Bernat.— Ens  compromet. 
Agar.— No. 

Bernat.— Jo  no  vull  que  entri  la  Clavellina. 
Agar. — Doncs  jo  no  em  puc  quedar  sola. 
Bernat.— ç^I  si  vè  ell? 
Agar.— Abans  ella  s'apartarà. 

Bernat.— No  sé  que  dir-te  però  em  sap  greu  que  hagi  d'entrar  en 

el  complot  altra  persona  i  més  aquesta  donota. 
Agar. — Es  de  tota  confiança. 
Marta.— Ja  està  fet:  iqué  hi  vols  fer?  Que  entri. 
Bernat.— En  fi,  ja  que  no  hi  altre  remei,  doncs  que  entri.  Obra. 

ESCENA  IX 
Dits  i  Clavellina 

Clavelllna.— No  tinguis  por  de  que  garli.  Tinc  ulls  però  quan  con- 
vé sóc  cega,  llengua  i  sóc  muda,  orelles  i  sóc  sorda,  però  no 
sóc  coixa,  ni  manca  ni  ximple. 

Bern  t.— Està  bé,  està  bé,  ja  ho  creiem  per  la  part  de  perill  que 
portes. 

Marta.— c^No  sentiu  quina  remor  de  passos  a  dalt?  Algú  camina. 
Bernat.— iSi  que  la  fjiriem  bona! 

ESCENA  X 

Dits  i  RoLAND  al  cap  de  l'escala 

Bernat.— Llamp  de  Déu,  ja  m'ho  pensava! 

RoLAND.— Hola!  hola!  Què  veig!  Què  miro!  ç^Ets  tu,  Agar? 

(Baixa  l'escala). 
Agar.— (íD'on  surt  aquesta  ànima? 

RoLAND.— Del  purgatori  surto;  del  purgatori,  però  per  anar  a  en- 
trar ara  a  la  glòria  en  veure't.  Agar!  Agar!  La  gitana  bella, 
la  bellíssima,  l'excelsa,  la  divina!  que  no  hi  ha  en  tota  la 
terra  de  cristians,  de  jueus  i  moros.  Vina,  vina,  Agar:  el  cor 
em  salta  d'alegria. 

Bernat.— ^1  no  ens  podriem  fondre  ara  tots  plegats  encara  que  s'en- 
sorrés la  posada.^ 

Agar.— No  us  atribuíeu.  Bernat:  serenor,  sobre  tot  serenor  és  el 
que  convé  a  tots  nosaltres. 

Bernat.— Ja  ho  dius  tu,  amb  les  ordres  que  hi  ha,  i,  vaja,  val  més 
que  calli. 

RoLAND.— Bernat,  ^Jque  no  hi  soc  jo  aquí? 
Bernat.— (iVos?  Si  més  valdria  que  vos  no  hi  fóssiu. 
Agar.— No  contestis,  Roland;  calla  i  escolta. 
Roland.— Estic  a  la  glòria,  a  la  glòria  en  veure't. 

Agar.— Vaja,  ja  saps  que  no  et  crec;  ens  coneixem  massa.  Escolta: 
un  negoci  de  la  més  gran  importància  em  porta  aquí. 

RoLAND.— Però,  i  que  ets  bella,  que  ets  bella!  D'on  has  sortit  tan  en- 
cisadora si  ets  capaça  de  fer  caure  en  la  temptació  tots  els 
frares  més  austers  i  més  beats... 

Agar.— Calla  i  déixam  parlar.  Et  dic  que  em  porta  aquí  un  espinós 
negoci  i  et  prego  i  et  mano  que  tinguis  judici  i  prudència,  si 
és  que  vols  fer-me  el  servei  més  gran  i  més  gros  de  tots;  fés 

,  com  si  mai  ens  haguéssim  vist  ni  conegut.  No  crec  que  tu 
vulgues  fer-me  perdre.  Fes-me  un  favor:  vés-te'n. 

RoLAND.— çíDe  debò  m'h®  dius? 

Agar.— De  debò:  no  te  enganyo.  Si  recordes  que  algún  favor  jo  t'he 
fet;  si  et  creus  en  el  deure  d'agraïr-me  alguna  cosa;  si  em  tens 
0  m'has  tingut  en  el  passat  estimació  alguna,  dèixa'm  sola: 
fes-me  aquest  favor,  retira't,  no  em  vulguis  perdre,  t'ho  tor- 
no a  dir. 

RoLAND.— No  et  crec,  Agar.  ^^Qui  és  que  et  pot  fer  perdre  mentre 
Roland  respiri? 

Bernat.— Si;  el  capità  Escàndol  haurien  de  dir:  vet'aquí  el  que  sou 

vós:  el  capità  Escàndol. 
Roland.— Veiam  si  d'una  plantofada  tu  i  llumanera  i  tots  vosaltres 

aneu  de  rodolons  i  ens  veiem  tots  d'un  mateix  color,  i  amb 

una  braçada  agafo  a  n'aquesta  i,  a  ella  i  a  mi  ens  deixeu  de 

veure  per  sempre. 
Bernat.— Em  sembla  que  amb  tot  això  jo  no  hi  perdria  una  gran 

cosa. 

Agar.— Calla,  Roland,  no  contestis. 
{pausa). 

Roland.— Anem  a  pams  i  parlem  clars.  íQui  ha  de  venir  aqui?  ik 

qui  esperes? 
Agar.— Un  home. 

Roland.— il  no  tens  vergonya  de  dir-me  que  aquí  on  jo  sóc  tu  es- 
peres un  home? 

Agar.— Tinc  vergonya  de  cometre  una  mala  acció,  i  no  em  dono 

vergonya  de  dir-te  que  espero  un  home.  çiQuè  vols  més? 
Roland.— Un  home!  Ah  maleïda!  Un  home... 
Clavellina.— Senyor  capità,  Agar  és  la  meva  neboda  i... 

RoLAND.— Calla  tu,  mala  bèstia,  que  el  mateix  li  ets  tia  que  jo  sóc 
oncle  a  ta  mare. 

Bernat.— Per  Déu,  senyors,  no  armin  soroll  sinó  surto  jo  mateix 
al  carrer  i  em  poso  a  cridar  via  fora  lladres!  i  tot  ho  esboti- 
farro. 

Marta.— Calla,  Bernat,  calla;  que  a  mi  ja  se'm  posa  pell  de  gallina. 
RoLAND.— Oh,  que  ets  encisadora,  Agar!  Encisa'm!  Embruixe'm! 

Sents?  Embruixem  ie  seguida. 
Agar.— Calla  i  ves-te'n.  ^^Ho  sents?  Ves-te'n! 
RoLAND.— Abraça'm  i  besa'm  abans  perquè  creu  que  t'adoro. 
Agar.— Mira  que  venir-me  ara  tu  amb  aquests  capritxos  i  ximpleses! 
RoLAND.— Abraça'm  i  besa'm. 
Agar.— cil  te  n'aniràs? 

ROLAND.— Sí. 

Agar.— em  creuràs? 
Roland.— Sí. 

Agar.— Doncs,  té  (l'abrassa  i  besa).  ^íEstàs  content? 
Roland.— (iContent?  Si:  estic  content  per  força.  Però,  ^esperes  un 
home? 

Agar.— (ija  hi  tornem?  Sí:  espero  a  un  home. 
Roland.— (íQui  és? 
Agar.— No  ho  sé. 
Roland.— (iNo  ho  saps? 

Agar.— Si:  ho  sé,  però  no  ho  vull  dir  perquè  no  ho  puc  dir. 

Roland.— ({Es  a  dir  que  és  home  de  compromís? 

Agar.— De  gran  compromís.  Fes-me  aquest  favor,  Roland:  deixa'm 

sola,  p^r  la  memòria  de  la  persona  a  qui  més  hagis  volgut: 

deixa'm  sola.  (pausa). 

çjQuè  rumies?  íQuè  penses? 
Roland.— Una  cosa. 
Agar.— Dígues-la. 

Roland.— Deixa'm  pensar  una  mica  més  i  no  m'interrompis. 
Agar.— Es  que  haig  d'estar  sola  i... 

Roland.— Doncs  jo  no  ho  vull  ni  ho  puc  permetre  que  estiguis  so- 
la amb  un  home,  amb  aqueix  home. 
Agar.— Ja  hi  tornem? 

Roland.— I  no  és  per  gelosia.  Per  un  moment  oblido  la  teva  for- 

mosor:  no  és  glòria  el  que  em  mou  ara,  sinó  lleialtat,  fidelitat 
adoració  és  el  que  per  tu,  Agar,  ara  jo  sento.  Escolta:  el  per- 
què no  faré  cap  etzegallada,  que  no  et  destorbaré  ni  donaré 
senyals  de  vida  ni  respiraré,  senti  el  que  senti  quan  estiguis 
amb  aquest  home  misteriós  i  de  tan  compromís:  però  jo  hi 
haig  d'ésser;  amaga'm  si  vols,  però  jo  dec  estar  al  teu  abast 
per  si  em  necessites. 
Agar.— No  necessito  ningú. 

RoLAND.— A  mi  em  deus  necessitar  perquè  tinc  por  de  que  et  fassin 
alguna  mala  jugada.  Vull  estar  a  prop  teu  en  l'hora  que 
perilles.  c{Què  saps  tu  d'aquesta  terra?  No  em  refusis  l'ajuda 
amb  que  et  brindo.  Deixa'm  estar  amb  tu. 

Agar.— Mira  que  em  perdràs. 

RoLAND.— O  et  salvaré  o  et  mataré  de  tant  que  t'estimo  i  vinga  el 
que  vinga. 

Agar.— (íEs  a  dir  que  no  te  en  vols  anar? 
RoLAND.— No,  i  mil  vegades,  no. 
Bernat.— Ai,  ai,  ai!  Jo  suo  d'angoixa. 

[Toca  la  una  en  un  campanar) 
Agar.— Amaga't,  si  vols,  més  abans  escolta:  ^em  promets  fidelitat  a 

tota  prova? 
RoLAND.— A  tota  prova. 
Agar.— Bernat,  amagueu-lo. 
Bernat.— Veniu  aquí,  a  la  cuina. 
RoLAND.— Està  bé.      [L amaga). 


ESCENA  XI 

Dits  menys  Roland 

Bernat.— I  ara,  també  vosaltres  dues.  Tu,  Marta,  a  dalt  i  tu,  Clavelli 
na,  en  aquest  armari. 
[Es  retiren). 

ESCENA  XII 

Agar,  Bernat  /  a  poc  D.  Félíx  /  el  Príncep  d'Astúries 

Bernat.— Si,  és  aquí...  tremolo  i  no  sé  perquè. 

(Bernat  amb  precaució  obra  la  portella  i  entren  els  dos. 
La  llumanera  dona  de  ple  al  rostre  de  Agar  asseguda  i  recol- 
zat el  braç  a  una  taula.  El  Príncep  va  amb  antifaç  i  també 
amb  disfressa  d'estudiant). 

Fèlix.— Divina  Agar:  aquí  el  tens;  és  ell,  no  era  jo  el  més  enamorat. 

Agar.— D.  Fèlix:  ^Quï  és  aquest  que  no  vol  descobrir  el  rostre? 

Bernat.— Jo  me'n  vaig. 

ESCENA  XIII 
Agar,  D.  Fèlix,  el  Príncep  d'Astúries 

Fèlix.— Es  el  meu  amic  i  és  ell  qui  per  tu  inspirat,  ha  escrit  el  xar- 
dorós  madrigal  que  vas  a  escoltar  de  mos  llavis. 

Agar.— r^Però  tanta  por  li  faig,  o  és  ell  tan  vergonyós  que  no  vol 
creuar  amb  una  descoberta  mirada?  I  tu  en  tant,  D.  Fèlix, 
quin  paper!  ^1  tu  eres  qui  tan  m'estimava?  Quin  paper  més 
baix  que  representes! 

Fèlix.— No  baix,  sinó  alt,  molt  alt,  divina  Agar;  jo  essent  qui  soc  i 
tu  ja  ho  saps  qui  sóc  jo,  del  personatge  present  que  callat  et 
mira  i  t'admira  no  sóc  més  que  son  humil  servidor,  son  criat, 
escuder  o  patge. 

Agar.— Oh!  ^Tan  alta  és  sa  jerarquia? 

Fèlix.— Si:  ho  és,  bellísima  Agar,  i  ell  és  qui  em  comissiona  per  a 
que  per  mos  llavis  escoltis  el  que  amb  el  seu  cor  et  diu  en 
les  següents  estrofes: 
(Llegeix). 

«Ai,  bruixa,  bruixa,  gitana  mia, 
que  amb  tu  a  la  quieta  vull  passar  comptes, 
de  nit,  a  soles,  no  pas  de  dia! 

Ai,  ma  gitana  si  algú  ara  em  veia! 
Si  algú  em  mirava  i  em  coneixia! 
Quina  desgràcia!  No  puc  parlar-te 
ni  sols  mirar-te,  gitana  mía. 


En  la  nit  quieta  vull  que  m'embruixis! 

Vull  tos  ulls  negres  que  en  blanc  m'ensenyis! 
De  pler,  de  joia  vull  que  tu  xisclis 
fins  eixordar-me.  Vull  que  panteixis, 
vull  que  sospiris. 

Ta  cabellera 
ben  destrenada,  tota  desfeta, 
ben  escampada,  que  no  més  sia 
de  ta  hermosura  la  vestidura 
que  t'embDlcalla  tan  misteriosa 
com  mantell  negre  de  vídua  hermosa. 

Així,  gitana,  jo  vull  mirar-te; 
així,  a  soles,  jo  vull  parlar-te. 
Si  resistires...  desventurada! 
Per  bruixa  fores  prompte  cremada: 
a  la  foguera  jo  et  portaria, 
però  al  mirar-t'hi  m'hi  tiraria: 


Ves  si  t'estimo,  gitana  mia! 

Agar.— Oh!  quan  amor  i  quan  poder  aquesta  apassionada  declara- 
ció significa! 

Maneu,  Senyor,  us  ho  prega  vostra  esclava,  que  Agar  no 
pot  ésser  menys  que  l'antiga  esclava  bíblica:  esclava  d'un  gran 
senyor. 

Felip.— Adorada  meva,  mira  a  tes  plantes  ton  amador  esclau.  Te 

estimo!  t'estimo!  {Es  descobreix). 

Agar.— Oh!  Sou  vos!  Vos,  el  Príncep! 


30 


SALVADOR   LLAMAS    /  RABASSA 


ESCENA  ÚLTIMA 
Dits  RoLAND  /  al  final  Bernat 

Fèlix.— Traició! 

RoLAND.— No!  Fidelitat  i  respecte  a  tota  prova.  Senyor!  (saludant) 
Però  no  oblidis,  Agar,  que  qui  t'acaba  de  dir  en  versos 
apassionats  que  per  tu  es  tiraria  a  la  foguera,  després  que 
t'hi  hagués  portat,  és  avui  el  Princep  d'Astúries  Felip  d'Aus- 
tria,  demà  Felip  IV  Rei  d'Espanya. 

Fèlix.— No!  Qui  respon  de  la  paraula  de  Sa  Altesa  i  en  respon  per  a 
cumplir-la  amb  sa  vida,  sóc  jo,  D.  Fèlix  de  Ridaura,  fill  del 
Virrei  de  Catalunya. 

RoLAND.— Encaixeu,  encaixeu,  compare! 


FI  DE  L'ACTE  PRIMER 


ACTE  SEGON 


Sala  despatx  del  Virrei  de  Catalunya.  Mobiliari  de  l'època.  Són 
les  deu  del  matí.  Han  passat  vint  dies  de  Tacte  anterior.  A  la  dreta 
una  gran  balconada  o  galeria  amb  vidrieres.  Si  pot  ésser,  que  aquesta 
balconada  estigui  al  foro. 


ESCENA  PRIMERA 

Agutzil  primer  /  Bernat.  En  l'últim  terme  tres  Agutzils  que 
figura  enraonen  baix 

Bernat.— Bé:  ^i  qué  m'haig  d'esperar  gaire  jo  aquí? 

Agutzil.— Em  sembla  que  no  estem  pas  tan  malament.  íQue  us  vo- 
leu esperar  a  l'avantcambra? 

Bernat.— Si  vos  hi  fóssiu  estaria  millor  que  aquí,  però  jo  allà  amb 
aquella  gentota... 

Agutzil.— I  sospitosa  i  coneguda.  ^Haveu  vist  allà  a  la  Clavellina? 

Vos  ja  la  coneixeu. 
Bernat.— Jo? 

Agutzil.— Sí;  vós.  Cert  vespre,  el  dia  dels  morts,  fa  vuit  dies  era  a 

casa  vostra  i  no  sola. 
Bernat.— Tanta  gent  vé  a  casa  i  entra  i  surt..  Vos  també  vinguéreu. 
Agutzil.— I  no  me'n  vaig  amagar.  Espereu-vos  que  tinc  de  donar 

algunes  ordres. 

(Va  al  grup  dels  Agutzils,  els  parla  i  se'n  van.) 

Ara  potser  us  trobareu  més  bé.  Seieu,  home,  seieu. 
Bernat.— Més  bé  em  trobaria  al  carrer  o  a  casa  meva. 

Agutzil.— Us  torno  a  dir  que  seieu  i  no  tingueu  rezel  de  cap  mena 

que  aqui  no  ens  mengem  ningú. 
Bernat.— Oh,  si  jo  pogués  parlar  aqui  amb  qui  voldria! 
Agutzil.— Amb  qui  voldrien  parlar,  ^amb  el  senyor  Virrei? 
Bernat.— Amb  ell  mateix,  no;  però... 
Agutzil.— Però...  ^amb  qui  voldrien  parlar,  doncs? 
Bernat.— Ja  ho  sé  jo  amb  qui. 

Agutzil.— il  jo  no  puc  saber-ho?  ^Que  ens  coneixem  d'avui,  Bernat? 
Bernat.— Talment  ho  sembla,  perquè  de  la  manera  que  m'haveu  fet 
seguir... 

Agutzil.— íDe  quina  manera?  Amb  modos,  de  part  del  senyor  Virrei. 

Bernat.— Ja,  ja;  del  senyor  Virrei,  ^eh?  I  ho  dieu  com  aquell  qui  no 
diu  res.  I  he  tingut  de  deixar  la  posada  a  l'hora  de  més 
pressa  i  la  Marta  sola  havent  de  servir  a  taula  i  al  capità  Ro- 
land  i  que  se  jo  qui  hi  pot  anar  més  a  casa  estant  jo  fóra. 

Agutzil. — [Ap).  Ja  cantaràs,  ja.    qui  ha  de  venir  més  a  casa  vostra? 

Betnat.— ^Que  ho  sé  jo?  Algún  mal  esperit. 

Agutzil.—;!  perquè  no  alguna  bruixa? 

Bernat.— O  bruixot.  El  cert  que  a  vós,  senyor  Sever  Agutzil,  no  us 
conec  aqui,  a  casa  em  feu  un  altre  paper.  ^No  em  digueren 
aquell  dia,  de  baix  en  baix  que  ella  vindria  a  l'hora  assenyala- 
da? Quina  cara  que  feu! 

Agutzil.— ijo?  Jo  us  vaig  dir  tal  cosa?  Qui  ho  va  sentir? 

Bernat.— Bo;  iaixí  estem? 

Agutzil.— Bernat,  mireu  de  pesar  les  paraules.  Jo  capitanejava  la 

ronda  com  vàries  nits,  i  ara  no  capitanejo  cap  ronda. 
Bernat.— Ai,  que  va  malament  això! 

Agutzil.— No  tant  malament  si  em  contesteu  al  que  vaig  a  pre- 

guntar-vos;  escolteu,  doncs. 
Bernat.— Digueu,  pregunteu. 

Agutzil.— íQui  va  entrar  a  casa  vostra  al  punt  de  la  una  de  la  nit  del 

darrer  dilluns? 
Bernat.— Vaja  una  pregunta! 
Agutzil.— Com  una  altra  qualsevol. 

Bernat.— íQue  ho  se  jo  qui  va  entrar?  I  si  us  contesto,  em  fareu  cap 

més  pregunta? 
Agutzil.— Si  em  convenç  la  contesta,  no. 

Bernat.— Us  ha  de  convèncer,  perquè  diré  la  veritat. 
Agutzil.— Així,  sempre  la  veritat. 

Bernat.— Doncs  després  de  contestar-vos  no  em  pregunteu  res  més. 
Agutzil.— Per  ara,  no. 

Bernat.— Doncs  a  la  una  en  punt  varen  entrar  a  casa  dues  per- 
sones. iOiu?  dues  persones. 
Agutzil.— íQui  eren? 

Bernat.— Ja  ho  he  dit  tot.  Això  és  un  altre  pregunta. 
Agutzil.— (^No  voleu  dir  qui  eren? 

Bernat.— M'haveu  dit  que  em  farieu  no  més  una  pregunta  i  queda 
contestada. 

Agutzil.— Doncs  altra  persona  serà  qui  us  farà  la  pregunta  que  jo 
us  he  fet,  i  sinó  de  grat  la  contestareu  per  força:  i  no  volgueu 
contestar-la  sospirant  o  gemegant. 

Bernat.— (íBo,  què  voleu  dir? 

Agutzil.— Que  aquí  quan  se  vol  una  resposta  aquesta  s'ha  de  do- 
nar de  bona  o  de  mala  gana.  Fins  plorant  es  contesta. 

Bernat.— per  dir-me  tot  això  m'haveu  fet  venir  aqui? 

Agutzil.— En  nom  del  Virrei,  si.  Jo  us  he  portat  la  nova  del  Virrei. 
I  ara  sortiu  aqui  fora  que  trobareu  companyia  més  agra- 
dosa. 

Bernat.— Escolteu,  que  no  podreu... 

Agutzil.— Res,  que  si  no  em  dieu  qui  eren  aquests  dos  homes  que 
varen  entrar  a  la  una  de  la  nit.... 

Bernat.— Mireu  que  no  he  dit  això;  he  dit  dues  persones  i  tan  po- 
den ésser  homes  com  dones. 

Agutzil.— Que  la  saps  llarga!  Però  jo  encara  més  que  tu,  Beruat. 

Bernat.— Ja  es  coneix,  però  a  casa  jo  la  sé  més  llarga  que  tu  en- 
cara. 

Agutzil.— Sortim  i  que  entri  la  Clavellina. 


ESCENA  II 
Dits  i  D.  Fèlix  (En  trajo  de  cort) 
Bernat.— Senyor!  Senyor!  Miri  Vostra  Senyoria  aquí  detingut  el  vos- 

tre  criat  per  fer-me  unes  preguntes  que  no  sé  com  sortir- 
me'n,  perquè  dient  mentida  no  em  torrin  i  dient  la  veritat 
no  em  pengin. 

Fèlix.— No  dieu  res  i  estareu  en  el  just  i  encertat. 

Bernat.— O,  és  que  de  negar  o  afirmar. 

Fèlix.— Al  qui  nega... 


ESCENA  III 

Dits  i  Virrei  Don  Ferran 

Ferran.— çíQue  és  això? 
Fèlix.— Res,  senyor  pare,  res. 
Ferran.— íQui  és  aquest  home? 

Bernat.— Senyor,  per  a  servir  a  Vostra  Exceliència,  sóc  l'amo  del 

Hostal  del  Port. 
Ferran.— íL'amo? 
Bernat.— Vull  dir  l'hostaler. 

Ferran.— Ja.  Sou  un  tal  Bernat.  Un  home  que  té  conciliàbuls  i 
conxorxes  amb  gent  sospitosa  i  en  la  posada  del  qual  s'hi 
aplega  de  dia  i  de  nit...  Quan  ha  passat  la  ronda  dels  qua- 
drillers  es  tanquen  les  portes,  per  a  després  obrir-les  i... 

Bernat.— (i4pí7r/)  Em  sembla  que  vaig  a  esqueixar  la  grua  i  rebi 
qui  rebi. 

Ferran.— (íQue  mormoleu? 

Bernat.— No,  Exceliència,  no  mormolo.  Anava  a  dir... 
Fèlix.- Aquest  home  no  hi  és  tot,  té  manies.  No  en  feu  cas,  senyor 
pare. 

Ferran.— Senyor  Virrei! 
Fèlix.— Senyor  Virrei... 

Ferran.— Vos,  mestre  hostaler,  podeu  per  ara  tornar  a  casa  vostra, 
amb  tal  que  quedeu  pendent  de  seguir  l'interrogatori  co- 
mençat pel  Cap  de  la  ronda.  Sortiu  els  dos.  Vos,  don  Fèlix, 
quedeu-vos. 

ESCENA  IV 
DoN  Ferran  i  Don  Fèlix 

(Gran  pausa) 

Ferran.— Ho  sé  tot;  tot,  tot!  M'haveu  entès,  don  Fèlix?  Sé  que  aneu 
per  mals  camins;  sé  que  esteu  apassionat,  encisat  per  una  gi- 
tana herètica,  hebrea  d'origen  de  la  raça  maleïda  per  Déu. 

Fèlix.— Senyor  Virrei... 

Ferran.— Calleu  i  oïu-me  que  tot  just  començo.  Sa  Majestat  Catò- 
lica ha  retornat  de  son  viatge  a  Lisboa  i  encara  que  a  vós  la 
política  espanyola  no  us  desvetlla,  dec  dir-vos  que  el  Rei  es- 
tà malalt,  molt  malalt.  Més  valia  que  no  hagués  anat  a  Por- 
tugal, pel  que  n'ha  tret  de  la  visita.  No  ha  acontentat  els  por- 
tuguesos. Fa  llit.  Han  portat  a  la  règia  cambra  el  cos  de  Sant 
Isidre  per  a  veure  si  per  la  intercessió  del  Patró  de  Madrid, 
Déu  farà  el  miracle  d'allargar  la  vida  del  Rei,  ja  que  del  tot 
curar  la  malaltia  no  sembla  possible;  però  la  cosa  va  agreu- 
jant-se per  moments.  I  amb  tanta  gravetat,  ja  amb  un  peu  a 
la  sepultura.  S.  M.  té  un  gran  sentiment  amb  mi  per  vostra 
causa.  Ja  sabeu  per  què  i  per  qui  parlo,  don  Fèlix.  Ja  sabeu 
el  que  féreu  i  amb  qui  anàreu  i  on  entràreu  el  prop  passat 
dilluns  a  la  una  de  la  nit.  (Pausa). 

Com  a  pare  jo  us  podria  perdonar:  més  com  a  repre- 
sentant del  Rei  a  Catalunya,  de  cap  manera.  Mai.  No  puc  a 
menys  que  em  feu  confessió  plena  i  sincera  del  que  va,  pas- 
sar a  l'Hostal  del  Port.  Quin  compromís  per  mí,  don  Fèlix! 
Déu  no  permeti  que  jo  encerti  en  els  tristos  pronòstics  que 
en  el  meu  interior  vaig  fent,  per  al  personatge  tan  amic  vos- 
tre, però  ai!  tan  fatídic  per  a  la  Monarquia.  Déu,  sols  Déu 
sap  la  sort  que  reserva  a  la  nostra  Espanya;  però  ja  ens  po- 
dem despedir  de  Portugal.  I  aquí,  aquí  mateix  veig  venir 
agegantada  la  sublevació  i  el  final  m'astora...  (pausa).  Vós, 
vós,  don  Fèlix,  en  el  qui  jo  tenia  posada  tanta  confiança  sinó 
en  l'amor  de  la  pàtria  al  menys  en  el  de  la  família  m'haveu 

desconhortat  de  ple  en  veu-re'm  sol  en  la  meva  vellesa.  Ni 
tan  sols  sou  un  fill  amant:  ni  menys  un  fidel  vasall  de  nostre 
rei  moribund,  quan  us  entreteniu  en  córrer  aventures  amb 
qui...  Déu  em  detingui!  Prou!  prou! 

Fèlix.— Si,  prou,  senyor  pare:  no  sóc  un  traidor,  ni  un  llibertí,  ni  un 
mal  catòlic:  sóc  un  pecador. 

Ferran. — Calleu,  don  Fèlix:  sóu  un  mal  vasall,  un  mal  fill,  un  mal 
espòs! 

Fèlix.— (iUn  mal  espòs? 

Ferran.— Un  mal  espòs,  sí.  No  mereixeu  donya  Cèlia.  No  la  me- 
reixeu per  esposa.  I  aquest  àngel  de  pietat  i  de  bellesa  el 
posposeu  a  aquesta  descastada  gitana,  a  aquest  escàndol  de 
la  Cort  d'Espanya?  1  atengueu:  vostra  esposa  ho  sap  tot  i  so- 
freix i  calla,  no  perquè  sa  dignitat  no  estigui  a  l'altura  de  les 
circumstàncies  a  que  l'haveu  posat,  ni  perquè  de  l'amor  d'es- 
posa no  estigui  ben  amarada,  sinó  per  la  prudència  i  per  la 
conformació  a  la  voluntat  divina  i  la  té  ben  disposada 
aquest  home  piadós  i  savi  Fra  Fidel  son  confessor.  Una  joia, 
un  tresor  teniu  per  esposa  i  la  abandoneu  per  una  gitana, 
una  bella  fembra  emparentada  i  de  prosàpia  gloriosa  de  nos- 
tra terra,  ^cap  que  vós  la  discutiu  amb  una  dona  que  ha  d'a- 
cabar per  les  seves  obscenitats  i  les  seves  heretgies  en  ésser 
portada  a  la  foguera? 

Fèlix.— Senyor  pare!  Senyor  Virrei!  A  la  foguera  Agar!  Mai!  Mai! 

Ferran.— Don  Fèlix,  abans  que  tot,  abans  que  ésser-te  pare,  sóc  ton 
rei;  i  abans  que  el  Rei  hi  ha  Déu  i  aquesta  criatura  perversa  i 
abominable  per  Déu  és  maleïda. 

Fèlix.- Pare!  Pare! 


ESCENA  V 

Dits  i  Donva  Cèlia 

Cèlia.— Oh!  mon  espòs!  que  tens!  Fèlix,  Fèlix  meu!  Espòs,  espòs, 
mira'm.  íQue  haveu  fet,  senyor,  que  tan  trastornat  el  miro? 

Ferran.— Res.  No  li  he  dit  més  sinó  que  camina  a  la  perdició;  que 
és  un  home  deixat  de  la  mà  de  Déu. 

Cèlia.— Però  no  deixat  dels  braços  de  la  seva  esposa.  Fèlix,  Fèlix, 
mira'm  sóc  joc  que  t'estimo  i  t'idolatro.  Que  tu  no  m'esti- 
mes tant  com  jo  t'estimo  a  tu!  Això  que  hi  fa!  Que  tu  n'esti- 
mes un  altre?  No  ho  crec,  no  pot  ésser.  (^Veritat  que  no  és 
cert  que  tu  estimes  a  una  altra  dona  com  m'estimes  a  mi?  Si 
no  pot  ésser!  si  no  pot  ésser!  No  pot  ésser,  senyor  Virrei!  No 
està  mon  espòs  deixat  de  la  mà  de  Déu...  perquè  plora. 

Ferran.— Si  que  pot  ésser.  Està  embruixat  per  una  gitana  jueva. 

Cèlia.— Tu,  amor  meu,  Fèlix  meu,  ç^estàs  embruixat?  Oh!  Jo  et  des- 
embruixaré.  Que  vingui  aquesta  gitana,  a  veure  si  t'arrenca 
dels  meus  braços,  per  encisadora  que  sia. 

Ferran.— Anirà  a  la  foguera. 

Fèlix.— r^Qui  anirà  a  la  foguera,  ella? 

Ferran.— I  tu  i  tot  si  convé! 

Fèlix.— Si  acàs  serà  així.  Tots  dos,  ella  i  jo. 

Cèlia.— Ni  ella  ni  tú,  si  es  que  tant  l'estimes.  Mira:  jo  vull  parlar 
amb  aquesta  dona  que  tant  t'ha  trastornat;  si;  jo  li  parlaré  i 
m'atendrà  i  em  comprendrà  si  es  dona. 


ESCENA  VI 
Dits  i  un  Agutzil 

Agutzil.— Senyor  Virrei,  per  un  assumpte  de  molta  urgència  el 
Molt  Reverend  Prior  dels  Dominics  Fra  Fidel  del  Cor  de  Je- 
sús desitja  parlar  amb  vostre  Excel·lència. 

Ferran.— Surto. 

Cèlia.— No:  aqui  ell  no  hi  sobra:  que  entri. 
Ferran.— Que  passi  Fra  Fidel. 
(Surt  V agutzil) 

ESCENA  VII 
Dits,  menys  Agutzil 
Cèlia.— (jQue  ho  vols  que  entri? 

Fèlix.— No;  ara  no:  estic  massa  excitat  i  potser  em  descompondria. 
Ferran. — Millor,  millor,  ja  que  m'ha  de  veure  a  soles. 
(Surt  el  Virrei) 


ESCENA  VIII 
Cèlia  i  Fèlix 

Cèlia.— Espòs  meu,  ^de  debò  estimes  a  una  gitana? 

Fèlix.— Cèlia,  perquè  em  fas  aquesta  pregunta? 

Cèlia.— Perquè  jo  no  ho  vull  que  l'estimis  perquè  no  et  mereix. 

Potser  tampoc  jo  et  mereixo  i  no  obstant  tu  no  saps  quant  te 

estimo  jo;  no  te  n'has  fet  càrrec. 
Fèlix.— Si  que  me  n'he  fet  càrrec;  a  tu,  Cèlia,  també  t'estimo,  però 

a  Agar,  a  n'aquesta  gitana,  l'estimo  d'altra  manera. 
Cèlia.— il  per  ella  et  tiraries  a  la  foguera? 

Fèlix.— Jo  no  vaig  dir  que  em  tiraria  per  ella  a  la  foguera  si  hi 
portaven  a  ella;  això  ho  va  dir  un  altre. 

Cèlia.— (il  tu  el  creus  a  qui  va  fer  aquesta  promesa? 

Fèlix.— No,  perquè  ell  no  podria  complir-la  tal  promesa  perquè  no 
es  pertany.  I  jo  vaig  prendre  la  paraula  per  ell  llançada 
fent-me  seva  la  oferta.  I  això  ho  vaig  dir  amb  el  cor. 
[Pausa] 

Cèlia.— il  per  mi,  que  t'hi  tiraries  a  la  foguera?  Contesta'm. 

Fèlix.— No  em  costaria  gens  dir-te  que  sí,  perquè  com  que  tu  no 
corres  el  perill  d'haver  d'anar-hi...  No'm  costaria  gens  dir-te 
que  si  i  per  això  no  vull  donar-te  contesta. 

Cèlia.— No  importa.  Tu  digues-me  si  per  mi  tu  et  tiraries  a  la  fo- 
guera si  m'hi  portaven. 

Fèlix.— No  et  vull  contestar. 

Cèlia.— Ah!  Ara  si  que  veig  renamorament  que  tens  per  aquesta 

gitana.  Jo  la  vull  conèixer. 
Fèlix.— Jo  no  vull  que  la  coneguis. 
Cèlia.— íNo  ho  vols?  (^Perquè? 
Fèlix.— Perquè  no  (Pausa) 
Cèlia.— Fèlix  meu! 

Fèlix.- No  ploris:  sobre  tot  no  ploris.  No  més  faltes  tu  per  a  que 
em  torni  boig. 

Cèlia.— No  m'estimes,  no  m'estimes!  i  tant  com  t'estimo  jo! 

ESCENA  IX 
Dits  i  Agutzil 

Agutzil.— Senyor:  Un  brau  qui  diu  que  ha  arribat  dels  Països  Bai- 
xos i  que  s'anomena  capità  Roland  desitja  parlar  amb  el 
senyor  don  Fèlix  de  Ridaura:  amb  Vostra  Senyoria. 

Fèlix.— Que  passi. 

(Surt  agutzil) 

ESCENA  X 
Dits  menys  l'Agutzil 
Cèlia.— ^Que  vols  que  me'n  vagi? 

Fèlix.— No:  queda't  tu;  aquest  Capità  es  el  qui  va  oir  l'aposta  d'allò 
de  la  foguera. 

ESCENA  XI 
Dits  i  Capità  Roland 

Roland. — Salut,  senyors.  Senyora  a  vostres  peus.  Sembla  que  arri- 
bo en  mal  hora. 

Fèlix. — ^Per  ventura  en  tinc  jo  alguna  de  bona?  ç^Què  hi  ha  de  nou? 

{Què  voleu  capità? 
RoLAND.— Veure  si  es  possible,  i  és  clar  que  serà  possible,  que  avui 

aquest  migdia,  com  se  m'ha  dit,  no  sigui  cert  això  de  que 

passi  Boria  avall  muntat  en  burro  i  copejat  pel  botxí  l'avi 

Onofre  Blai. 
Félix.— perquè  no  ha  d'ésser  possible? 

RoLAND.— Perquè  a  mí  no  em  ve  bé;  perquè  jo  he  dit  a  la  seva  né- 
ta Agar  que  no  li  passarà  res  de  mal  a  son  avi;  jo  ho  he  pro- 
mès. 

Cèlia.— ({Es  a  dir  que  aquest  sentenciat  a  la  vergonya  i  al  suplici  dels 

assots  es  l'avi  de  Agar? 
RoLAND.— Així  ho  sembla,  gran  sen)  ora. 

Cèlia.— Doncs,  com  bé  haveu  dit,  capità,  no  serà  possible;  quedeu 
descansat  i  digueu-li...  més,  no,  ja  ho  faré  jo  sola.  L'avi  Ono- 
fre no  passarà  per  aquesta  vergonya. 

RoLAND.— Mil  m<^rcès  en  nom  meu  i  en  nom  d'Agar.  Vaig  a  por- 
tar-li tan  aconhortadora  nova.  Don  Fèlix:  ja  sé  que  no  és 
correcta  costum  presentar-se  un  mateix,  ja  ho  sé;  més  ja  que 
vós  no  m'haveu  presentat  a  tan  gentil  formosura,  jo  em  pre- 
sento: Senyora:  el  capità  Roland,  vingut  dels  Països  Baixos  a 
les  ordres  del  Marquès  de  Spinola. 

Félix.— Ja  sap  la  meva  esposa  qui  sóu;  us  havia  presentat  a  ella  poc 
abans  de  que  vos  entréssiu. 


ESCENA  XII 
Dits,  Virrei  i  Fra  Fidel 

Félix.— El  capità  Roland  dels  tercis  del  Milanesat. 

Virrei.— Ah!  ^iHa  tornat  el  Marquès  de  Spinola? 

Roland. — No,  Excel·lència.  El  Marquès  allà  ha  quedat  per  ara;  he 

vingut  per  ell  comissionat. 
Virrei.— (iSol? 

Roland.— Sol?  Amb  vint  i  tres  ferides  escampades  per  tot  el  meu 

COS  i  amb  la  Creu  que  em  varen  fer  de  cara:  crec  que  es  re- 
gular acompanyament. 

Fra  Fidel.— No  hi  ha  dubte.  Bona  presència  i  valent. 

RoLAND.— Un  hom  fa  el  que  pot  i  no  el  que  vol  fer  moltes  vega- 
des. 

Virrei.— fil  em  demaneu  a  mí? 

RoLAND.— No,  Excel·lència,  sinó  a  Don  Fèlix  de  Ridaura,  I  ja  ens 
havem  entès  mitjansant  l'intervenció  de  la  alta  formosura  que 
ens  honra  amb  la  seva  presència. 

VirkEI.— Evacuat,  doncs,  el  vostre  encàrrec. 

RoLAND.— Em  retiro:  senyora,  senyor.  Reverència.  Donaré  tan  bo- 
na nova  a  la  persona  interessada.  Déu  us  guardi. 
Fra  Fidel.— i  a  vós  us  guiï,  capità  Roland. 


ESCENA  XIII 
Dits,  menys  Roland 

Virrei. — Aquest  home  deu  ésser  un  desertor. 

Fra  Fidel.— Podria  ésser-ho.  Més  no  feu  judicis  temeraris.  Diu  que 

porta  un  encàrrec. 
Virrei.— Serà  oficiós?  És  per  vos  don  Fèlix? 
Fèlix.— Vé  de  Madrid. 

Virrei.— Haurà  parlat  amb  el  Duc  d'Uceda,  perquè  el  que  és  amb 
el  Rei... 

Félix.— Si  ja  fa  vuit  dies  que  Roland  és  a  Barcelona. 

Fra  Fidel.— El  Princep  d'Astúries  ja  és  a  la  Cort. 

Virrei. — iY\o  sentiu,  don  Fèlix,  el  que  sa  Reverència? 

Félix.— {Que  el  princep  es  a  Madrid?  Si,  ja  ho  sàvia. 

Virrei.— Potser  que  sí;  veig  que  comenceu  a  assabentar-vos  del  que 
passa  allí.  Millor.  Millor.  Vostra  Reverència  no  sap  tan  el  que 
passa  allà  com  ho  sap  don  Fèlix.  ^I  no  serà  rompre  un  secret 
preguntar  la  gràcia  que  vós,  donya  Cèlia,  haveu  concedit 
mitjansant  vostra  intervenció  al  capità  Roland? 

Cèlia.— No  ho  és,  senyor  pare;  doncs  comptant  amb  la  vostra  induí- 

gència  m'he  avançat  a  fer-li  promesa  de  que  el  detingut  Ono- 
fre  Blai  no'seria  castigat  amb  la  pena  dels  assots  ni  passat 
Bòria  avall. 
Virrei.— |Com! 

Cèlia. — Que  fora  perdonat  per  ara  l'avi  Onofre  Blai  comptant,  ho 
repeteixo,  amb  el  vostre  afecte  i  condescendència...  oh,  m'es- 
panteu, pare! 

Virrei.— Mal  fet  de  comptar-hi.  Mal  fet. 

Cèlia.— Mai  m'haveu  negat  res,  mai. 

Virrei.— Raó  de  més  per  preguntar-me.  Tampoc  mai  m'havies  pre- 
gat la  revocació  de  cap  sentència  ni  el  sobresseïment  de  cap 
causa.  Aquest  home  reu  es  un  reincident;  està  ja  judicat  i  ani- 
rà Bòria  avall. 

Fra  Fidel. — Tot  se  pot  remeiar.  Si  aquest  desgraciat  públicament 
es  retracta... 

Virrei.— No  pot  ésser.  Avui,  abans  de  dues  hores,  aquest  mig  dia  es 

complirà  la  sentència,  i  si  convé,  abans. 
Cèlia. — jAvui  mateix! 

Virrei.— (íNo  sentiu  el  que  he  dit?  Al  punt  del  mig  dia. 
Fra  Fidel. — ^^I  no  es  pot  ajornar  tan  sols? 

Virrei. — No.  Tinc  ordres  severes  de  la  Cort.  A  més  no  es  de  la 
meva  incumbència  sobresseïr  ni  ajornar  les  causes  judicades. 
Cèlia.— I  tant  que'm  convenia  que  fos  perdonat  aquest  home! 
Virrei.— (iPerquè? 

Cèlia.— Perquè  d'ell  depèn  la  pau  de  la  nostra  família  i  la  tranquil- 

litat  del  meu  cor. 
Ferran. — Expliqueu-vos,  filla. 
Fra  Fidel.— Si  parleu,  senyora. 

Fèlix.— Es  en  va  que  parlis:  mon  senyor  pare,  el  Virrei  ja  ho  ha  dit 
tot.  No  havies  d'haver  promès  el  que  no  pots.  Ben  mala- 
ment has  quedat,  Cèlia. 

Fra  Fidel— Aquí  tots  sóm  vertaders  amics  vostres,  senyora.  Parleu 
en  presència  del  vostre  marit  i  del  vostre  pare  que  us  és  Sa 
Excel·lència  i  davant  meu  que  m'honro  en  tenir-vos  per  filla 
espiritual:  parleu. 

Cèlia.— Doncs  parlaré.  Aquest  desgraciat  es  l'avi  de  la  jueva  Agar  i 
en  obtenir  el  seu  perdó  tinc  l'agraïment  de  la  néta  i  amb  ell 

les  gràcies  i  el  desembruixament  del  meu  espòs  a  qui  tant  es- 
timo. 

Ferran.— Oh,  que  ingènua  es  la  teva  pensada  encara  que  ben  me- 
ditada! 

Cèlia.— No:  no  he  tingut  temps  de  meditar  gaire.  M'ha  sortit  de 
repent,  ràpida  i  espontània  del  meu  cor.  Jo  sola  veuré  i  par- 
laré amb  aquesta  dona  car  ella  es  presentarà  probablement 
per  a  donar-me  les  gràcies;  l'espero  veure. 

Ferran.— iOn? 

Celià— Aquí. 

Ferran. — Aquí  no  hi  pot  entrar  mentre  jo  hi  visqui. 
Cèlia.— Us  ho  demano;  us  ho  prego:  deixeu-me  seguir  els  batecs 
del  cor. 

Ferran.— Mal  conseller  és  el  cor  en  semblants  casos.  Vostra  Reve- 
rència (íque  m'aconsella? 

Fra  Fidel— Que  aquesta  gitana  hebre\  es  també  una  criatura  de 
Déu  cal  pensar  i  que  no  hi  veig  cap  mal  en  que  li  doneu 
manera  d'avistar-se  amb  l'esposa  de  don  Fèlix.  Aquest  és  el 
meu  parer  ja  que  Vostra  Excel·lència  m'honora  consultant- 
me.  Jo  aquí  no  hi  veig  més  que  l'explosió  d'un  cor  llegíti- 
mament  enamorat  qui  cerca  la  generositat  d'un  altre.  Més  jo 
no  puc  pensar  si  aquests  dos  cors  femenins  bategaran  a  l'uní- 
son provats  en  el  punt  de  la  generositat. 

Fèlix.— Però  ^que  en  treuràs,  esposa,  de  parlar  amb  Agar  si  no  es 
per  dir-li  que  està  perdonat  el  seu  avi? 

Ferran.— No.  Això  no  és  possible  com  no  ho  és,  ja  que  ès  hora  de 
haver-ho  de  dir  tot,  que  quedi  aquesta  dona  desempaperada 
del  procés  que  se  li  ha  començat  avui.  I  ^^com  pot  estar  en  el 
Palau  del  Virrei  qui  l'ha  posadaa  la  disposició  de  la  justícia? La 
investidura  que  porto  em  priva  d'entrar  en  pactes  i  avinences 
amb  els  qui  la  llei  ha  de  jutjar.  Ja  sabeu,  don  Fèlix,  allò  de  la 
nit  del  dilluns;  sort  gran  per  vós  i  per  a  mi  i  tot  que  a  aques- 
tes hores  ja  no  trepitja  terra  catalana  el  qui  malaventurat  i 
mal  aconsellat  des  de  Madrid  va  portar  tant  d'escàndol  a 
Barcelona.  D.  Fèlix,  fill  meu,  ja  em  podeu  entendre:  no  ju- 
gueu mai  entre  l'amor  dels  Austries  perquè  son  terribles.  I 
no  parlem  més  d'avis  ni  de  nétes.  S'ha  de  cumplir  la  llei  per 

més  febleses  que  es  presentin:  debilitats  i  flaqueses  no  les 
sento  ni  les  vull  a  casa.  Si  vós,  donya  Cèlia,  us  veieu  en  el 
cas  d'haver  de  parlar  amb  aquesta  gitana,  aconselleu-la  a  la 
conformitat  ja  des  d'ara  perquè  se  li  aparellen  dies  tristos, 
negres  i  vermells.  No  puc  dir  res  més. 

Fèlix.— Val  més,  senyor  pare,  que  no  volgueu  dir  res  més.  Jo  tam- 
poc vull  allargar  aquesta  conversa  escoltat-la,  perquè  crec. 
Déu  em  perdoni,  que  potser  m'escaparia  alguna  heretgia. 

Fra  Fidel.— Oh,  don  Fèlix  Serenitat  i  prudència  us  encomano. 

Cèlia.— Pare,  en  vostres  consells  espero:  els  mèrits  que  teniu  con- 
trets us  donen  la  força  que  a  mi  em  manca.  Feu  que  les  ne- 
gres ombres  que  em  rodegen  s'esvaeixin; poseu lapau  en  nos- 
tres cors  que  tenim  ben  perduda  i  vós  sabeu  on  es  troba.  Per 
a  conseguir  la  pau  del  cor  del  meu  espòs,  quin  remei  hi  que- 
da? Teniu  en  mi  carta  blanca.  Us  demano  que  alcanceu  el 
perdó  vós,  vós,  per  a  mi  ja  que  per  mi  sola  no  el  vol  ator- 
gar mon  senyor  sogre. 


ESCENA  XIV 
Dits,  un  Agutzil 

Agutzil.— El  capità  Roland  qui  vé  amb  una  gitana. 
Virrei.— Quanta  audàcia!  íQuè  volen? 

Agutzil.- Posar-se  al  peus  de  la  meva  senyora  Donya  Cèlia  per  a 

retre-li  homenatge  per  un  gran  favor  aconseguit. 
Cèlia.— Que  passin,  que  passin. 

Ferran.— Espereu-vos.  Don  Fèlix  i  vós.  Pare,  sortiu  els  dos.  Vinc 
de  seguida. 

ESCENA  XV 
Cèlia,  Feí^ran  i  Agutzil  que  surt 

Ferran.— Que  entrin  (pausa). 

Penseu,  estimida  Dunya  Cèlia,  que  quedeu  entre  les  ur- 
pes de  dos  llops,  pobre  ovella!  Penseu  que  la  sentència  s'ha 
de  cumplir. 

Cèlia.— 1  si  prometen... 

Ferran.— La  llei  s'ha  de  cumplir;  de  la  vergonya  dels  assots  l'avi 
Onofre  Blai  no  pot  escapar-se.  (^Accepteu  amb  aquesta  con- 
dició la  entrevista? 

Cèlia.— jDéu  sobre  tot!  Accepto. 
(Surt  el  Virrei) 


ESCENA  XVI 

Cèlia,  Agar  i  Roland 

(Agar  s'inclina  saludant  orientalment  i  després  s'agenolla. 
Roland  saluda  també  amb  extremada  galanteria.) 
Agar.— Oh,  altíssima  senyora!  Gràcies  mil  per  la  mercè  aconse- 
guida. 

CEUA.—(Ap)  I  que  és  formosa  aquesta  dona!  Alça't,  Agar,  alça't! 
Agar.— Deixeu-me  besar  vostra  ma. 

Cèlia.— Sí:  però  alça't  i  asseu-te.  Vós,  capità  preneu  seient  també. 

Roland.— No  permeti  Déu  que  usi  jo  de  tal  permís  que  en  mí  fóra 
descortesia  manifesta,  grolleria;  davant  de  la  virtut  i  de  la 
formosor  jo  dec  restar  en  l'actitud  present:  la  d'un  fidel  ser- 
vidor i  defensor  sempre.  Amb  vostre  permís  jo  sol  muntaré 
la  guàrdia. 

Cèlia.— Vós  mateix,  capità.  Feu  el  que  a  vostres  aficions  més  cor- 
respongui. 

RoLAND.— Les  de  servir-vos.  (Es  passeja  pel  fons  amb  actitud  galant 

i  caragolant-se  el  bigoti) 
Cèlia.— Seu,  seu  Agar,  i  escolta'm. 

Agar.— Atentament  i  amb  submissió,  alta  senyora;  més  abans  per- 
meteu-me que  us  torni  a  donar  les  gràcies  per  la  mercè  acon- 
seguida. El  meu  avi,  cregueu  que  no  era  mereixedor  de  tal 
càstig:  es  un  ésser  inofensiu,  innocent  i  m'estima:  com  que 
sóc  l'única  filla  de  la  seva  filla  Rebeca,  la  meva  desgraciada 
mare  a  qui  van  robar  els  argelins  a  Oran,  allà  on  vaig  conèi- 
xer al  capità  Roland  aquí  present. 

Cèlia.— il  et  dius  Agar,  tu?  (^Ets  jueva? 

Agar.— Com  la  mare  i  com  l'avi;  però  ara  sóm  cristià'ns,  però  no 

com  el  pare. 
Cèlia.— (íEra  cristià  el  teu  pare? 

Agar.— Un  mal  cristià  que  és  pitjor  que  ésser  jueu  o  israelita.  El 
meu  pare  fou  un  caragirat;  es  va  fer  dels  nostres  per  a  enga- 
nyar Rebeca  la  meva  mare;  era  un  mal  home:  un  bandoler 
de  camí  reial;  la  santa  germandat  el  va  prendre  en  lluita  ira- 
da i  fou  ajusticiat  a  Sevilla. 

Cèlia.— Si  el  teu  pare  fou  cristià,  pecador  fou  segons  tu  dius,  i  té 
més  estima  davant  de  Déu  el  més  gran  pecador  que  no  el 
més  honrat  jueu. 

Agar.— Això,  gran  senyora,  serà  segons  les  doctrines  vostres;  no 
les  nostres  que  són  les  del  gran  Moisès. 

Cèlia.— La  doctrina  de  Jesús  és  la  vertadera,  la  humana,  la  de  l'a- 
mor, i  la  de  Moisès  és  venjativa,  sagnant.  Agar,  mira'm  i 
creu-me,  converteix-te  a  la  Fe  Catòlica. 

Agar.— Impossible!  Jo  abomino  de  la  Religió  que  professava  l'ho- 
me que  va  enganyar  la  meva  mare. 

Cèlia.— Jo  creia,  jo  esperava  que  tu  en  oir-me  accediries  a  una  pe- 
tició meva.  Jo  crec,  com  dius  que  el  teu- avi  és  inofensiu,  més 
no  ho  creu  així  el  tribunal  que  l'ha  judicat:  el  creu  culpable, 
tacat  del  judaisme,  hipòcrita,  fals... 

Agar.— Quant  més  doncs,  oh  altíssima  senyora,  dec  estar-vos  agraï- 
da! (Pausa).  íQuè  penseu?  ^Què  teniu,  gran  senyora?  Plo- 
reu! 

Cèlia.— Sí,  ploro  per  tú  pobre  criatura  i  tan  formosa  com  ets'  Ets 


L  ■  E  S  C  A  N  D  O  L  47 

molt  formosa,  massa  formosa  !ant  que  ja  no  recrimino  al  meu 
espòs  perquè  ets  irresistible  amb  la  teva  superba  i  sobirana 
formosura.  Ai  d'aquell  a  qui  tú  has  mirat  una  vegada  sola, 
doncs  fatalment  ha  de  quedar  embruixat  com  per  tú  ho  ha 
quedat  D.  Fèlix  de  Ridaura!  (pausa).  ^Vols  ésser  tú  Tamiga 
meva?  Jo  et  rehabilitaré;  les  aigües  del  Baptisme  et  regene- 
raran i  tots  serem  feliços:  tu  la  primera. 

Agar.— Ai  Donya  Cèlia,  Donya  Cèlia  que  no  ens  entendrem  mai  par- 
lant en  matèria  religiosa!  ^Feliç?  Jo  senyora  no  puc  ésser-ho, 
ni  ho  he  estat  i  ni  ho  seré  mai. 

Cèlia.— I  ets  tan  mereixedora  d'ésser-ho  per  la  teva  formosura,  com 
no  fós  que  tanta  bellesa  sigui  la  de  l'esperit  maligne! 
(El  capità  fa  estona  que  amb  atenció  creixent  va  mirant  a  la 
plaça  i  per  fi  diu  alarmat) 

RoLAND.— O  jo  somnio...  o...  Agar!  Agar!  Vina  aquí,  vina!  Mira 
des  d'aquesta  balconada. 

Agar.— Roland  iqwt  passa? 

RoLAND.— Vina  i  guaita. 

(Se  sent  remor  de  veus  a  fora  i  la  trompeta  d'un  pregó.  Si- 
lenci i  després  grans  murmuris.) 

Cèlia.— Ai  de  mi! 

Roland.— íQuè  veus,  Agar?  Qui  és  aquell  home  a  qui  mig  nú  por- 
ten dalt  d'un  animal. 

Agar.— L'avi!  Oh!  L'avi.  Mentidera!  Falsa!  Aquest  és  el  perdó 
que  concedit  m'havieu.  ^^Així  us  venjeu  de  la  pobre  i  cr.è- 
dula  gitana?  Falsa!  Infame! 

Cèlia.— Agar!  Agar!  Escolta'm! 

Agar.— (Cridant  prop  del  balcó).  Avi  del  meu  cor!  Avi!  iSóc  jo,  la 
teva  néta  Agar  a  qui  han  venut  i  han  enganyat  els  hipòcri- 
tes! 

ESCENA  XVII 

Dits  Ferran,  Fèlix  i  Fra  Fidel 

Ferran.— Aquí  ningú  enganya. 
Agar.— Sí:  aquí  aquesta  dona  ha  mentit. 

Ferran.— Calla  la  teva  llengua,  gitana! 

Agar.— I  que  haig  de  callar  jo,  tenint  raó!  D.  Fèlix  iaixí  són  tots 
els  teus?  i\  el  teu  amic,  el  d'aquell  vespre  perquè  no  és  aquí? 
(íTambé  t'ha  deixat?  Però,  què  pregunto  jo  i  perquè  m'haig 
d'esgargamellar  aquí!  Anem,  Roland.  ^Et  veus  amb  cor  de 
treure  el  meu  avi  de  la  vergonya  en  que  està  posat? 

Roland.— Anem  Agar,  que  el  que  jo  no  faci  no  ho  farà  ningú  ni 
aquell  que  ara  és  a  Madrid,  ni  el  qui  en  nom  d'ell  va  empe- 
nyar  la  paraula,  que  ara  ja  veig  fins  on  arriba. 

Fèlix.— Arriba  més  amunt  del  que  vos  podeu  pensar,  capità  Roland. 

Ferran.— En  nom  del  Rei  aquesta  dona  queda  detinguda. 

Roland.— ^Aquesta  dona?  Ni  en  nom  del  Rei  ni  en  nom  del  dia- 
ble. Aquesta  dona  és  lliure  i  surt  amb  mi  per  anar  a  salvar  el 
seu  avi. 

Ferran.— Hola!  Favor  a  la  justícia  del  Rei! 
[Cèlia  desmaiada). 


ESCENA  XVIII 

Dits  i  varis  guàrdies 

RoLkHD—(Desenveina  V espasa).  Al  qui  s'atansi  el  passo  de  part  a 
part  i  li  arrenco  l'ànima.  Dóna'm  el  braç,  Agar.  Pas  i  plaça! 
(Fa  el  molinet  amb  l'espasa.  Lluita,  ells  reculen  i  els  dos  pas- 
sen). 

Ferran.— Seguiu-los  i  que  quedin  presos. 
Fra  Fidel.— Quin  escàndol! 


ESCENA  XIX 

Cèlia,  Ferran,  Fèlix,  Fra  Fidel  i  un  guardià  alferes  (que  entra) 


Alferes.— Han  quedat  voltats.  Ell  desarmat  i  els  dos  detinguts. 

Ferran.— Que  continuï  el  suplici  del  reu  Blai  segons  costum,  fins 
a  la  fi  (pausa). 

Vostra  paternitat  Fra  Fidel,  podia  sospitar-lo  aquest  escàn- 
dol quan  m'haveu  aconsellat  que  era  una  criatura  de  Déu 
la  qui  amb  sa  bafarada  ha  profanat  l'ambient  del  palau  del 
Virrei? 

Fra  Fidel.— Cert  que  no  el  podia  presumir,  però  no  me'n  pene- 
deixo tampoc  de  que  aquesta  gitana  hagi  parlat  amb  donya 
•Cèlia. 

Ferran.— I  voleu  dir  que  no  ens  ha  encisat  poc  més  o  menys  a 
tots? 

Cèlia.— A  mi,  sí;  a  mi  m'ha  encisat  i  des  del  fons  del  meu  cor  la 
compadeixo. 

Ferran.— Compadiu-vos  de  vos  mateixa,  senyora. 


ESCENA  XX 

Dits  i  un  alferes 

Alferes.— Queden  empresonats  els  dos  delinqüents. 
Ferran.— Que  s'obri  la  causa  pel  procediment  sumaríssim. 
(Surt  V alferes). 


ESCENA  XXI 

Dits  menys  l'alferes 

Celia.— Espòs,  crec  que  jo  estic  molt  més  encisada  que  tú,  i  del 

que  et  diguin  de  mí.  creu-ho  tot,  creu-ho 
Fra  Fidel.— Senyora  espero  que  voldreu  parlar  amb  mi. 
Celia.— Sí,  perquè  gran  necessitat  en  tinc  de  consultar-vos.  ^-'Espòs, 

que  tens? 

Fèlix.— No  tinc  res,  esposa;  penso,  no  faig  res  més  que  pensar  que 
tinc  empenyada  una  paraula  i  que  dec  cumplir-la. 

Cèlia.— Jo  també  la  tinc  einpenyada  i  no  solament  confesso  que  dec 
cumplir-la,  sinó  que  tindrà  cumpliment  fidel  i  exacte  també 
per  un  procediment  més  sumaríssim  encara. 

Ferran.— Llegiu  D.  Fèlix,  aquesta  nova  i  amb  tota  reserva  feu-vos- 
en  càrrec. 
{Llegeix). 
L'haveu  entès? 

Fèlix.— Perfectament.  Ja  l'esperava. 

Ferran.— iHo  esperàveu? 

Fèlix.— Si. 

Ferran.— Doncs  jo  no  ho  esperava:  jo  ho  temia,  el  que  no  és  igual. 
Ferran.— (A/  P.  Fidel).  Déu  ha  disposat  de  l'ànima  del  Rei  Felip  III 

i  el  príncep  d'Astúries  serà  proclamat  amb  el  nom  de  Felip 

IV  d'Austria.  iVisca  el  Rei! 
Tots.— i  Visca! 


FI  DE  L'ACTE  SEGON 


ACTE  TERCER 


Pavelló  del  castell  de  Montjuich.  Portal  al  fons  pel  qual  es  veu 
un  dels  glacis  on  hi  han  alguns  artillers  i  la  guàrdia,  passejant-se 
el  sentinella.  En  el  fons  hi  ha  un  fanal  encès.  En  el  pavelló  també; 
a  la  dreta  portal  que  condueix  a  un  corredor  en  el  que  s'hi  suposen 
celdes  o  calabossos.  Mobles  propis  de  l'època  i  del  lloc.  Quadros, 
mapes,  el  retrat  de  Felip  III,  taula,  retrats,  etc,  etc.  Es  de  nit. 


ESCENA  PRIMERA 

D.  Fèlix  i  D.  Guíllem  governador  del  castell 

Guillem.— (L/^^e/x  un  plec).  Estic  enterat,  D.  Fèlix. 
Fèlix.— (iPerò  ben  enterat? 

Guillem.— A  no  ésser  que  aquest  ofici  tingui  lletra  amagada  o  s'ha- 
gi de  mirar  contra-claror  no  veig  res  més.  iCdX  fer  alguna  ope- 
ració per  a  la  prova? 

Fèlix. — Em  sembla  que  no  cal. 

Guillem.— Doncs  essent  així,  quedo  perfectament  assabentat. 

Fèlix.— ^Tindreu  la  bontat  de  llegir-me  el  que  diu  l'ofici?  Es  cosa 
del  meu  senyor  pare  i  essent  jo  mateix  el  portador... 

Guillem  —Es  el  Virrei  qui  escriu,  encara  que  sigui  el  vostre  senyor 
pare.  L'assumpte  és  oficial  i  no  sé...  ell  pujarà  prompte. 

Fèlix.— I  no  ho  creieu  oportú  llegir-me  l'ofici  perquè  vos  pot  com- 
prometre, ino  és  això? 

Guillem.— Ja  que  ho  dieu  vós  mateix,  diré  que  si.  El  document  és 
curt,  lacònic,  no  dóna  lloc  a  discutir  ni  dubtar. 

Fèlix.— Es  tracta  d'una  persona  detinguda  aquí. 

Guillem.— Més  que  detinguda,  processada  i  sentenciada  a  mort. 

Fèlix.— Je  m'ho  pensava,  i  sé  qui  és  aquesta  persona. 

Guillem.— Es  fàcil  endevinar-la,  perquè  tot  altre  pres  polític  detin- 
gut aquí  o  a  la  presó  del  Rei  ha  estat  declarat  lliure  en  vir- 
tut de  la  general  amnistia  que  ha  proclamat  el  nou  Rei  Don 
Felip  IV,  a  qui  Déu  guardi.  L'artilleria  de  la  plapa  ha  fet  ja 
les  primeres  salves. 

Fèlix.— íDe  manera  que  el  plec  del  Virrei  no  més  parla  de  la  sen- 
tència de  la  persona  que  teniu  presa  en  aquest  castell? 

Guillem.— No  parla  de  res  més,  en  efecte. 

Fèlix.— Escolteu-me  D.  Guillem;  mes  permeteu-me  que  prengui 

seient  perquè  estic  cansat,  més  ben  dit,  trastornat. 
GuiLLhM.— Seieu,  seieu,  D.  Fèlix. 

Fèlix.— Sí;  estic  trastornat  D.  Guillem.  Mireu  si  ho  estic  que  no  sé 
si  faré  una  imprudència  fent-vos  conèixer  un  document  que 
jo  tinc  també  en  el  meu  poder  i  que  no  és  del  Virrei  sinó  del 
que  el  Virrei  representí.  ^^M'enteneu? 

Guillem.— (íDe  Sa  Majestat? 

Fèlix.— Si;  de  Sa  Majestat  D.  Felip  IV  del  que  fins  avui  era  Prín- 
cep d'Astúries. 

Guillem.— No  mereixo  aquesta  confiança. 

Fèlix.— Si  Don  Guillem,  la  mereixeu  perquè  jo  necessito  de  vós. 

Guillem.— ({Vós  necessiteu  de  mi? 

Fèlix.- Veureu.  Escolteu  aquestes  breus  lletres. 

(Llegeix).  «Amic  meu  Fèlix:  La  persona  que  tu  saps  no 
entra  ni  pot  entrar  de  cap  manera  en  l'amnistia  general  dels 
presos  polítics  que  acabo  de  firmar  amb  motiu  de  la  meva 
exaltació  al  tron  d'Espanya  per  la  mort  de  nostre  estimat 
pare  i  rei  D.  Felip  III  a  qui  Déu  tingui  a  la  glòria,  perquè 
aquesta  persona  em  podria  comprometre,  i  com  no  vull  dei- 
xar rastre  ni  ombra  de  cap  mena  de  les  aventures  de  quan  jo 
no  era  més  que  Altesa,  com  amic  et  prego  i  com  a  rei  et 
mano  que  dita  persona  per  tot  el  que  pogués  sobrevenir 
quedi  fonedissa,  completament  fonedissa.  (^M'has  entès?  Jo 

pregaré  per  la  seva  ànima  i  tu  també  per  la  part  que  et  toca. 
Per  a  mi  la  vida  comença  essent  rei,  i  un  rei  no  més  deu 
obeir  la  llei  i  no  caure  fora  d'ella.  Cumpleix  i  Déu,  la  Pà- 
tria i  el  Rei  ho  tindran  en  compte.  Felip  d'Austria». 
iQixt  hi  dieu  D.  Guillem? 

Guillem.— Jo  no  dic  res.  Jo  cumpleixo  l'ordre  del  Virrei  que  la  de 
Sa  Majestat  corrobora.  ç^Què  aquesta  gitana  ha  de  desaparèi- 
xer? Corrents  desapareixerà. 

Fèlix.— No  hi  ha  altre  remei. 

Guillem.— Es  clar. 

Félix.— Es  a  dir  està  sentenciada  a  desaparèixer  per  mitjà  del  foc 
segons  l'ordre  que  tinc  ja  tramesa  a  l'executcr  de  la  justícia 
humana. 

Guillem.— Ha  de  desaparèixer  per  mitjà  del  foc.  Va  a  la  foguera, 
que  s'encendrà  en  un  dels  fossos  al  punt  de  la  mitja  nit 
d'aquesta  nit. 

Félix.— Hi  aniran  dues  persones. 

Guillem.— No,  una;  la  gitana  no  més.  El  seu  avi  està  lliure. 

Félix.— No  parlo  del  seu  avi.  Jo  dic  que  a  la  foguera  hi  aniran  dues 
persones  s'hi  va  la  gitana.  Un  home  hi  anirà  també,  tant  l'es- 
timava. 

Guillem.— çiQuin  home? 

Félix.— L'home  que  li  va  prometre  que  si  ella  anés  a  la  foguera,  ell 
s'hi  tiraria. 

Guillem.— Ja  sé  que  això  és  diu.  ^^Però  creieu  vós  que  hi  ha  un  ho- 
me capaç  de  tirar-se  a  la  foguera  per  a  treure  a  la  condem- 
nada? 

Félix. — No  per  a  treure-la,  sinó  per  a  qucdai-s'hi  i  ésser  carbonit- 
zat amb  ella:  amb  Agar  la  gitana. 

Guillem.— Això  es  diu  que  va  dir-ho  un  home  i  ho  digué  en  vers, 
el  qual  vol  dir  que  era  una  fantasia,  una  fanfarronada  poèti- 
ca, com  tot  el  que  solen  dir  nostres  grans  ingenis:  Lope, 
Tirso,  Calderón. 

Félix.— Si;  i  cert  ingeni  també  qual  nom  s'oculta  i  vós  ja  sabeu 
qui  és. 

Guillem.— Es  el  qui  va  dir: 

Si  resistisis,  desventurada, 

per  bruixa  fores  prompte  cremada, 

a  la  foguera  jo't  portaria 

més  al  mirar-t'hi,  m'hi  tiraria: 

ves  si  t'estimo,  gitana  mia! 
I  no  s'hi  tiraria  pas  avui  aquest  reial  ingeni. 
Fèlix.— Però  un  altre  va  prendre  la  paraula  del  llavors  Sa  Altesa. 
Guillem.-— ç^I  qui  va  ésser  aquest  esbogerrat? 


ESCENA  II 
Dits,  capità  Roland  i  a  poc  Bernat 

RoLAND.— El  qui  està  parlant  amb  vós,  senyor  g3vernador.  Jo  vaig 
sentir-ho:  el  present  D.  Fèlix,  fill  del  Marquès  de  Ridaura 
actual  Virrei  de  Catalunya. 

Guillem.— (^Es  cert? 

Fèlix.— Es  cert  D.  Guillem.  Jo  ho  vaig  prometre. 

Guillem.— Sense  pensar  que  vindria  o  podria  venir  l'hora  de  posar- 
se  a  prova  la  paraula. 

RoLAND.— I  jo  estic  aquí  per  a  recordar-se-la.  I  aquest  company 
també  estava  present  per  a  donar  avui  testimoni  de  l'oferta. 

Bernat.— Jo  he  pujat  per  força.  El  capità  Roland  m'ha  agafat  per 
una  orella  i  aquí  em  trobo  més  mort  que  viu,  senyors.  He 
complert.  Es  veritat  el  que  diu  el  capità.  ^Puc  anar-me'n? 

Fèlix.— Per  mi  hi  esteu  de  sobres.  No  necessito  jo  que  se'm  recordi 
promesa  alguna.  Tinc  memòria  i  tinc  paraula. 
(Se  senten  21  canonades). 

Bernat.— Mare  de  Déu,  com  retruny  i  tremola  tot  això. 

Guillem.— Són  les  salves  de  l'artilleria. 

Bernat.— Deixeu-me  tornar  a  casa  que  no  estic  bé  aquí.  ^íQuè  vo- 
leu que  em  mori? 

Roland.— Tu  et  quedes  aquí  fins  que  jo  et  digui  veste'n. 

Bernat.— Maleït  sigui  el  dia  que  us  vaig  conèixer,  capità.  jQuè 
me  n'haveu  fet  passar  d'espants!  Oh  i  aquell  que  s'espera 
allà. 

Guillem.— iQui  és  aquel  ? 

RoLAND.— L'avi  Onofre  Blai  que  vol  veure  la  seva  néta.  Vé  despat- 
xat amb  el  corresponent  permís. 
Guillem.— L'haig  de  veure  aquest  permís. 
RoLAND.— Teniu  jo  els  porto  tots.  Viseu-los. 
Guillem.— Que  entri,  aquest  heretge! 

RoLAND.— Recordeu  que  avui  està  perdonat.  Ja  va  sofrir  els  assots  i 

el  passeig  en  ase. 
Guillem.— Que  entri,  he  dit. 

ESCENA  III 

Dits,  Onofre 

Onofre.— (iSenyor  governador,  puc  veure  la  meva  néta? 
Guillem.— ;Què  li  voleu  dir? 

Onofre.— Que  no  perdi  el  valor;  que  sia  ferma;  que  recordi  en  e' 
moment  suprem  els  tres  valents  joves  Anassies,  Missael  i  Aza- 
ries  quan  eren  al  forn  i  dels  quals  ens  parla  la  santa  Bíblia. 
Que  mori  valenta  abans  de  renegar  de  la  fe  mosàica. 

Bernat.— Si,  si,  veniu  vós  ara  a  empitjorar  la  causa  de  la  vostra  néta. 
No  hagués  estat  tan  formosa  ningú  no  li  hauria  mai  dit  res. 

Guillem.— Que  calli,  aquest  ignorant. 

Roland.— Bernat,  calla,  ^ho  sents?  Calla. 

Bernat.— Ja  ens  salvareu  vós! 

Onofre. — ^Puc  veure  a  la  meva  néta? 

Guillem.— Si  no  més  és  per  a  dir-li  això  que  haveu  dit,  no!  No  la 
podeu  veure. 

ESCENA  IV 

Dits  un  artiller 

Artiller.— Senyor  governador.  Ha  pujat  la  carrossa  del  Marquès 
Virrei  i  en  ella,  a  més  de  Sa  Excel·lència  hi  venen  la  se- 

nyora  esposa  del  senyor  D.  Fèlix,  Donya  Cèlia  i  sa  Pater- 
nitat el  P.  Prior  dels  Dominics. 
Guillem.— Guàrdia:  els  dos  presents  porta'ls  a  que  s'oregin  pels 
glacis  i  que  entrin  els  personatges  que  arriben.  Però,  no,  mi- 
llor serà  que  jo  vagi  a  rebre'ls. 
(surten). 


ESCENA  V 

RoLAND  I  Fèlix 

RoLAND.— íQuè  penseu  fer? 

Fèlix.— El  meu  deure:  cumplir  la  paraula. 

(Pausa). 
RoLAND.— On  és  Agar? 

Fèlix.— A  la  darrera  cel'la  d'aquest  corredor.  No  hi  aneu;  té  guàrdia 
al  portal. 

RoLAND.— (jQuè  està  incomunicada? 
Fèlix.— Que  jo  sàpiga,  no. 
RoLAND.— Jo  l'haig  de  veure. 
Fèlix.— Jo  també. 
RoLAND.— (íAra,  o  quan? 
Fèlix.— Jo  quan  sigui  l'hora. 

RoLAND.— Doncs  la  meva  ja  ha  arribat.  Vaig  a  veure-la. 
Fèlix.— Bona  sort.  (Se'n  va). 

íQuè  vindrà  a  fer  a  aquestes  hores  la  meva  esposa? 


ESCENA  VI 

D.  Fèlix,  Virrei  i  P.  Fidel 

Ferran.— D.  Fèlix,  ja  deveu  estar  enterat  de  la  meva  destitució:  vé 
a  rellevar-me  en  el  virreinat  en  nom  del  vostre  antic  company 
avui  rei,  un  altre:  un  tal  Jeroni  Giró.  ^Uo  sabieu? 

Fèlix.— No,  senyor  pare. 

Ferran.— Doncs,  ja  ho  sabeu,  ja  no  sóc  res  en  aquest  moment,  en- 
cara que  no  hagi  Hiurat  el  càrrec  al  nou  virrei. 
P.  Fidel.— Sou  vós  el  virrei  encara. 

Fèlix.— çiQuè  ha  vingut  a  fer  aquí  Donya  Cèlia?  (^Perquè  ha  pujat 
aquesta  nit  a  Montjuich? 

Fra  Fidel.— El  seu  gran  esperit  cristià  l'ha  portada.  Vol  parlar  amb 
la  desgraciada  reu  per  a  demanar-li  perdó  per  l'aquivocació 
soferta  de  no  haver  pogut  treure  l'avi  Onofre  del  suplici  de 
la  carrera  Bòria  avall  com  ho  havia  promès  dita  senyora,  i  al 
mateix  temps  ha  vingut  per  a  veure  si  pot  reconciliar-la  amb 
la  nostra  Santa  Mare  la  Església. 

Ferran.— Empresa  àrdua  i  que  miro  impossible  aconseguir. 

Fra  Fidel.— Ho  provarem.  Déu  no  vol  que  les  seves  criatures  es 
perdin  sinó  que  es  salvin  i  fins  al  darrer  suspir  és  possible. 
íQuè  sabem  nosaltres  dels  judicis  de  Déu! 

Fèlix.- Deixeu-me  sortir  perquè  m'ofego,  aquí  m'ofego. 

ESCENA  VII 
Dits,  Roland 

RoLAND.— çíSortiu  D.  Fèlix?  Feu  bé;  veniu  que  parlarem  aquí  als 
glacis. 

Fèlix.— çiHaveu  vós  parlat  amb  ella? 

Roland.— Anem,  seguiu-me  ja  vos  ho  diré.  Amb  vostre  permís 
senyora. 

(Figurant  que  saluda  a  Donya  Cèlia  qui  vé  amb  Agar). 

(Surten). 

ESCENA  VIII 
Ferran  Fra  Fidel  i  a  poc  Aqar  i  Cèlia 

Fra  Fidel.— Han  parlat  les  dues  i  Agar  resta  trista  i  cavilosa:  sap  la 

fi  que  li  espera. 
Ferran.— Però  convicta  i  confessa  no  ho  està. 
Fra  Fidel.— Déu  ho  sap.  Venen  aquí. 

Agar.— (i4/  veure'ls).  Pensava  que  estariem  soles.  Per  a  venir  aquí 
i  trobar-me  amb  aquests  dos  no  calia  haver  sortir  del  ca- 
labosso. 

Fra  Fidel.— Agar,  no  sóm  enemics  vostres. 

Agar. — No  vull  parlar  ni  escoltar  res,  senyora.  Tornem  allà  on  era 
presa  i  restaré  al  menys  més  tranquila.  Se  que  ha  vingut 
l'avi;  çiel  puc  veure? 

Fra  Fidel.— No  és  prudent,  Agar. 

Cèlia.— Deixeu-nos  soles. 

ÍSe'n  van  Virrei  i  Fra  Fidel). 


ESCENA  IX 
Agar  i  Cèlia 

Cèlia.— Seu,  Agar,  seu.  (Pausa).  ^Eis  rancuniosa? 

Agar.— (íQue  ho  se  jo  el  que  sóc?  Però  em  trobo  rodejada  de  gent 
que  no  em  coneix,-  que  em  mira  amb  prevenció  o  que  gla- 
teix  per  això  que  en  dieu  la  meva  formosura;  em  diuen  que 
sóc  bruixa,  que  faig  patir,  que  enciso  i  em  porten  a  la  fo- 
guera. Ha,  ha,  ha.  ;I  no  sabeu  cap  més  manera  de  convèncer 
i  de  convertir  que  aquest  de  l'espant  i  del  terror  i  del  martiri? 
I  tu  senyora,  tu  que  també  em  vares  enganyar,  peró  sense 
culpa  teva  segons  després  me'n  he  fet  càrrec,  ^^també  tu  ets 
com  tots  aquesis?  Oh!,  no  ho  crec!  Tu  ets  diferent  de  tots  els 
que  et  rodegen.  I  el  teu  espòs  ^no  t'estima?  No  et  coneix?  I  ell 
diu  que  es  vol  tirar  a  la  foguera  amb  mi?  I  diuen  que  m'hi 
tiraran  abans  que  vingui  l'alba;  no  volen  escàndol.  Barcelona 
dorm,  dorm  la  ciutat  mentre  jo  vetllo. 

Cèlia.— il  jo  Agar?  íQuè  dormo  jo? 

Agar.— No;  ja  he  dit  que  tu  no  ets  com  els  altres.  Tu  vares  tenir 
bon  cor,  car  no  volies  que  el  meu  avi  anés  aj  suplici  i  et  va- 
ren fer  quedar  malament.  Jo  de  moment  vaig  creure  que 
era'ts  una  farsanta,  perdona'm;  després  he  vist  que  era'ts  una 
criatura  com  jo:  si  fa  o  no  fa,  com  jo. 

,  Cèlia.— Ja  ho  pots  dir,  Agar:  si  fa  o  no  fa  sóc  una  víctima  com  tu. 
Pero  en  una  cosa  com  tu  em  diferencio. 

Agar.— En  què  segons  tu,  jo  sóc  més  formosa?  No  ho  creguis:  la 
teva  bellesa  és  la  que  vol,  la  meva  és  il·lusòria.  Jo  no  inspiro 
més  que  sensualitat.  Tu  inspires  l'amor  verdader  que  és  l'a- 
mor de  l'ànima 

Cèlia.— Amb  això  de  tu  em  diferencio:  doncs  tu  sents  odi;  jo  amor. 
I  per  l'amor  que  Nostre  Senyor  Déu  Jesucrist  m'ha  ensenyat 
amb  el  seu  exemple,  jo  puc  arribar  al  sacrifi:i  sense  odi, 
sense  maleir  al  contrari,  perdonant  i  amant  de  veres. 

Agar.— Ai  senyora!  Si  et  veiessis  sentenciada  i  a  tres  passes  de  la 
mort  com  jo,  perquè  res  espero  de  la  humanitat  vostra,  par- 
laries de  diferent  manera.  I  això  que  a  tot  un  prímcep  d'As- 
túries, a  tot  un  Àustria  he  vist  als  peus  besant-me'ls,  dient-me 
que  per  mi  es  tiraria  a  la  foguera  si  m'hi  portava.  Miserable! 
Farsant! 

Cèlia.— Anim,  Agar,  ànim 

Agar.— Anim? 

Cèlia.— Sí,  ànim.  Escolta'm  i  creume:  diga'm  la  veritat,  iln  creus 
verament  que  vas  a  morir? 

Agar.— Sí;  la  vostra  justícia  és  inexorable;  no  perdona.  Ademés  sé 
de  cert  que  íaig  nosa  a  algú  que  avui  està  molt  alt  i  sé  que 
no  obstant  la  meva  innocència  i  a  pesar  de  la  meva  formo- 
sor  que  va  enlluernar-lo  i  potser  encara  que  amb  cert  remor- 
diment per  part  seva,  em  condemna  a  morir  en  la  foguera. 

Cei^ia.— Doncs  .suposa't  que  tot  el  que  dius  és  cert;  atançat  més, 
escolta'm  i  aprofitem  el  temps  ja  que  estem  soles:  tu  no  aniràs 
a  la  foguera. 

Agar.— çjQuè  no  hi  anaré? 

Cèlia.— No. 

Agar.— (íQue  no  moriré? 
Cèlia.— No  moriràs. 
Agar.— ^Qui  ho  privarà? 
Cèlia.— Jo.  (Pausa). 

Agar.- Bah!  Ja  saps  el  que  va  passar-te  al  voler  deslliurar  al  meu 
avi  i... 

Cèlia.— Ja  recordo,  si.  Aquesta  vegada  ho  lograré,  ho  lograré  si  tu 

m'ajudes.  Suposo  que  no  vas  resignada  a  la  foguera. 
Agar.— Amb  ràbia,  maleint  i... 

Cèlia.— Calla  la  teva  boca;  no  vulguis  dir  blasfèmies.  Tu  no  aniràs 

a  la  mort.  Per  tu  hi  anirà  una  altra. 
Agar.— Qui? 

Cèlia.— Una  altra.  íQuè  t'importa  a  tu  que  hi  vagi  una  altra  mentre 

no  siguis  tu? 
Agar,— Una  innocenta,  una  desgraciada... 
Cèlia.— Que  no  seràs  tu. 

Agar.— Impossible;  tu  em  vols  pietosament  enganyar.  No  ho  pro- 
bis,  tinc  pit  per  a  maleir  i...  val  més  que  te'n  vagis  senyora 
si  no  vols  veure  la  meva  mort  desesperada... 

Cèlia.— No  me'n  vull  anar.  Cabalment  em  veus  aquí  per  a  dir-te  el 
que  t'he  dit.  ^Tu  creus  que  aquí  m'estaria  si  no  fos  per  a  fer-te 
un  gran  servei? 

Agar,— Es  inútil.  Ademés  si  hi  ha  d'haver  una  mort,  que  sigui  la  meva. 
Tampoc  ho  agrairia. 

Cèlia.— No  m'agraïries  res.  Tu  ets  venjativa,  iracunda,  en  alt  grau: 
doncs  la  persona  que  t'ha  de  rellevar  en  més  alt  grau  pos- 
seeix la  passió  dels  celos. 

Agar.— Ets  tu? 

Cèlia.— No  he  dit  tant.  ç^Ademés,  tu  creus  que  a  mi  em  cremaran? 
Agar.— Es  veritat,  no  ets  tu:  doncs  qui  és? 
Cèlia. — Un  altra.  Tot  està  preparat  si  tu  m'ajudes.  Acceptes? 
Agar.— Accepto. 

Cèlia.— Doncs  no  perdem  temps.  Anem  a  la  teva  cel  la  i  vegi's  el 

que  vegi's  calla.  M'ho  jures? 
Agar.— Sí,  per  la  memòria  de  la  meva  mare  i  pel  sant  nom  de 

Jehovà,  t'ho  juro. 
Cèlia.— Sigui  així,  anem;  espera  que  ve  algú. 

ESCENA  X 
Dits,  Fèlix,  Roland 

Fèlix.— Senyora  esposa,  diu  el  meu  senyor  pare  que  deveu  retor- 
nar a  ciutat  retirant  del  castell;  s'atança  l'hora. 
Cèlia.— (il  vós  D,  Fèlix  us  quedeu? 
Fèlix.— Jo,  si,  jo  em  quedo,  donya  Cèlia. 
Cèlia.— il  qui  més  es  queda? 
Fèlix.— Fra  Fidel. 

Roland.— I  jo  també  em  quedo,  senyora. 

Cèlia.— Anem  Agar  a  la  teva  cel·la  abans  de  que  jo  em  despedeixi 

de  tu  per  baixar  a  ciutat. 
AoAR.- Roland  per  si  no  ens  veiem  mai  més  fins  al  Sí  de  Abraham. 
Roland.— No  m'hi  esperis  allà.  Jo  al  Purgatori:  em  contento  amb 

el  Purgatori. 

Agar.— D.  Fèlix  escolteu-me:  Quedeu  per  mi  rellevat  del  tot  de  la 
paraula  empenyada  i  que  prenguéreu  per  Sa  Altesa.  A  ell  i  a 
vos  us  perdono. 

(Se  sent  el  toc  allargassat  de  la  corneta  tocant  silenci), 
Cèlia.— Fins  prompte  D.  Fèlix. 
Féfix.— Fins  a  demà,  esposa. 

ESCENA  XI 

Fèfix,  Roland  i  a  poc  Fra  Fidel,  Virrei  i  Governador 

Fèlix  — íNo  sé  que  pensar-me'n  d'aquesta  tan  íntima  tendresa  de  la 
meva  esposa  i  de  la  seva  amistat  amb  la  seva  rival  la  gitana! 

Roland.— Es  molt  difícil  entendre  a  les  dones,  D.  Fèlix:  i  creieu 
qui  vos  ho  diu  qui  n'ha  conegut  de  tota  mena  i  moltes.  La 
experiència  m'ha  eisenyat  de  pensar  que  per  cada  una  es  deu 
fer  un  estudi  especial.  Aquesta  sobre  tot  mereix  un  detingut 
examen. 

Fèlix.— (íQuina,  Agar? 

RoLAND.— No,  D.  Fèlix,  no;  parlo  per  Donya  Cèlia,  la  vo:tra  se- 
nyora esposa;  per  mi  és  un  enigma  vivent.  ^Com  es  compa- 
gina que  essent  Agar  el  seu  desassossego,  li  dediqui  aquesta 
sol·licitud  tan  tendre  i  desinteressada? 

Fèlix.— Perquè  la  veu  a  les  portes  de  la  mort. 

RoLAND.— ç^I  per  res  més? 

Fèlix.— Res  més,  capità  Roland;  pel  menys  jo  no  hi  veig  res  més  ara 
perquè  el  meu  cap  no  està  per  reflexionar.  No  veig  al  voltant 
meu  sinó  ombres  i  misteris;  convinc  en  que  estem  davant  de 
dues  dones  verament  excepcionals:  enfront  de  dos  fanatis- 
mes. D'ençà  que  el  meu  rei  em  té  manat  que  ha  de  desapa- 
rèixer per  a  sempre  aquesta  gitana  jo  no  sé  que  em  passa. 
Sabrà  que  ha  desaparegut  ella  però  que  amb  ella  he  desa- 
paregut jo  també  i  bé  recordarà  el  perquè  de  la  meva  desa- 
parició també  eterna.  íAgar  ditxosa! 

RoLAND.— tot  per  lo  d'aquesta  nit?  No  hi  havia  necessitat  de  fer-la 
callar  pel  procediment  aquest  tan  radical  com  bàrbar.  En- 
viant-la a  Nova  Espanya  quedaria  lliure  i  ella  no  hauria  tor- 
nat mai  més.  Però  no  hi  ha  més  que  acotar  la  testa  davant 
d'aquesta  reial  ordre. 

Fèlix.— Ens  ha  encisat  a  tots  aquesta  dona  eucara  que  no  va  encer- 
tar en  una  de  les  seves  prediccions  que  a  mí  es  referia. 

Roland.— (íEn  quina?  Perquè  fóra  en  tot  cas  la  primera  que  hagués 
fallat.  Fa  molts  anys  que  la  conec  el  que  ella  vaticina... 

Fèlix.— Va  dir-me  que  jo  acabaria  per  entrar  en  Religió  i  que  ani- 
ria a  conquerir  a  l'Africa  convertint  en  cristians  als  moros. 

Roland.— ç^Això  us  va  dir? 

Fèlix.— Fa  més  de  deu  any;  fou  en  el  pati  de  l'Universitat  d'Alcalà. 
Roland.— Doncs  cregueu  que  fóra  aquesta  la  primera  vegada  que 

fallat  hagués  el  que  com  a  gitana  predit  hauria.  Encara  no 

sou  mort,  D.  Fèlix. 
Fèlix.— Poc  hi  falta. 

Roland.— Ja  ho  veurem.  Anem  que  torna  vostre  senyor  pare  amb 
el  governador.  [Se'n  van). 

Governador.— Aquesta  sentència  portada  amb  tant  misteri  em  tras- 
torna. Certament  que  no  puc  discutir-la  però  penso  que  puc 
lamentar-la.  En  fi,  cumplim  i  res  més. 

Virrei.— Feu  bé  D.  Guillem  no  discutim  perquè  en  aquest  cas  ani- 
ríem molt  lluny  del  que  ens  prsposem.  Però  també  jo  crec 
que  puc  emetre  1 1  meva  opinió  aquí  entre  nosaltres. 

Governador.— Parleu  senyor  virrei. 

Virrei.— No;  ja  no  ho  sóc,  o  és  igual  que  sí  no  ho  signés.  Demà 
deu  arribar  el  nou  virrei.  Jo  no  el  conec;  mes  abans  deixeu- 
me  exposar  el  que  penso  i  confesso  amb  tot  el  cor:  Mal  reg- 
nat és  aquell  que  comença  amb  un  acte  com  el  que  comen- 
cem ara.  Suprimir  una  vida  no  més  perquè  fa  nosa  a  una 
persona,  per  alta  que  sigui...  I  no  vull  dir  res  més. 

Guillem.— Ja  haveu  dit  prou  per  a  que  us  entengui:  estem  del  tot 
conformes.  jAdeu  Portugal!  [I  ai!  jQuina  més  trista  sort  li  es- 
pera a  Espanya! 

(Apaguen  els  fanals.  Sols  queda  una  claror  sumorfa  a  la  es 
cena). 


ESCENA  XII 

Dits.  Pel  fons  apareixen  un  alferes  /  dues  files  de  guàrdies  amb 
arcabussos.  Formen  i  passa  Donva  Cèlia  vestida  amb  les 
robes  de  la  gitana  Agar  amb  el  cap  baix.  Darrera  passa 
també  Fra  Fidel. 

Fra  Fidel.— Estic  consternat,  senyors.  ^No  hi  ha  indult? 
Virrei.— çJindult  dieu.  Fra  Fidel?  Per  tots  menys  per  aquesta  des- 
graciada. 

Fra  Fidel.— jOh  Déu  això  ho  tindrà  en  compte!  jAí  dels  que  va- 
lent-se de  la  força  i  per  la  seva  pròpia  conveniència  í  per  a 
tapar  ses  iniquitats  cometen  tan  grans  injustícies! 

Governador.— No  podem  discutir  una  ordre  reial. 

Fra  Fidel.— No  discutim,  doncs. 

Virrei.— çiTot  està  a  punt? 

Governador.— Tot.  L'executor  espera  la  víctima.  Passarà  per  la 
poterna  per  a  baixar  al  fosso  on  ja  la  llenya  està  apilonada  i 
enquítranada.  En  menys  de  cinc  minuts,  quedarà  cumplida 

la  ordre.  Agar  serà  fonedissa  pel  foc;  carbonitzada  i  feta 
cendres. 


Virrei.— Eixim-ne  d'una  vegada,  ja  que  ha  passat  la  víctima.  Anem 

a  l'oratori  a  resar  per  la  seva  ànima. 
Governador.— Anem. 
Fra  Fidel.— Jo  a  beneir-la. 


RoLAND.— Compare  ha  arribat  l'hora  de  veure  vostra  valentonada. 
Si  la  recordeu,  no  perdeu  temps. 

Fèlix.— No  penso  perdre'l.  Amb  quatre  salts  sóc  al  fosso  i  d'una 
empenta  a  la  pira.  Ja  ho  sentireu  a  dir. 

RoLAND.— Us  he  tingut  per  un  brau,  mes  no  us  creia  amb  tan  co- 
ratge. Aneu  a  la  mort  a  la  qual  un  amor  us  hi  porta  i  així 
eterna  serà  la  vostra  vida. 

Fèlix.— (iUna  encaixada  me  la  doneu?  çJEs  la  darrera? 

RoLAND.— I  un  abraç  amb  tota  l'ànima. 

(Pel  corredor  allà  al  fons  es  veu  el  resplendor  de  la  foguera) 
A  l'anar  a  sortir  desesperat  D.  Fèlix,  surt  Agar  vestida 
amb  les  robes  de  Donya  Cèlia. 


¥i<A  Fidel.— iPerò  quins  minuts! 


ESCENA  XIII 


Fèlix,  Roland 


ESCENA  XIV 


Dits,  Agar 


Aga.- 
Fèlix. 
Agar, 
Fèlix. 


-iOn  correu,  D.  Fèlix? 
— iQuè  és  això!  jAgar...  tu!  Cèlia... 
— iElla,  ella  és  a  la  foguera! 
—  jMal  llamp!  (Fuig  corrent) 


LESCANDOL 


ESCENA  XV 

Agar,  Roland 

RoLAND.  — jAgar!  íBruixa!  jBruixa!  iQuè  ha  passat! 

Agar.— Un  capritxo  de  Donya  Cèlia. 

Roland.— iPerò  ella  crema! 

Agar.— jElla...! 

Roland. — iAgar,  què  has  fet! 

Agar.— Jo  res;  ella,  ha  estat  moguda  de  gelosia. 

Roland.— íNo  ments!  jlnfame  bruixa  ments! 

Agar.— jNo!  jNo!  Te  ho  juro,  ella,  ella... 

Roland.— T'estimo,  et  beso,  però  té!  Tu  no  pots  sobreviure  a  1 

noble  víctima.  {Li  esfonsa  al  pit  el  punyal). 

(Se  senten  els  crits  desesperats  de  D.  Fèlix). 
Fèlix.— iCèlia,  Cèlia...  Cèlia! 


ESCENA  XVI 
Dits,  Fra  Fidel 

Fra  Fidel.— Ha  mort  reconciliada  amb  Déu.  Ha  començat  e 

Credo... 
Roland.— (íQui? 

(Roland  té  abraçada  a  la  gitana  ja  morta). 

Mireu  qui  és  aquesta  dona.  ^Lsl  coneixeu? 
Fra  Fidel.— íHorror! 

ESCENA  ÚLTIMA 
Dits,  D.  Fèlix,  Virrei  i  Governador 


Fèlix.— Per  mi,  per  mi  s'ha  posat  ala  foguera  la  meva  esposa, 
aquesta  bruixa...  (excitat). 

RoLAND.— (í-a  deixa  anar  i  cau  estesa).  Mireu-la,  no  parlarà  mai 
més.  Podeu  dir  al  rei  que  quedi  descansat,  que  serà  fone- 
dissa. 

Fèlix.— iCèlia  meva!  iError  funestíssim!  Pare  Fidel  jo  des  d'ara 

sempre  amb  vós:  jamb  vós  sempre! 

(S'abraça  amb  el  P.  Fidel). 
RoLAND. — Sí.  Ja  us  ho  va  dir  aquesta  bruixa  que  vós  acabarien  fent- 

vos  frare. 

(Comencen  canonades  de  salva  fins  abaixat  el  teló). 


FI  DEL  DRAMA 


Obres  d'aquest  autor, 
que  les  proporciona  la  mateixa 
administració 


IMPRESES 


Lo  Mas  Malehit.  Drama  en  tres  actes  i  en  vers. 
La  Glòria  d'Israel.  Quatre  actes  i  en  vers,  sensje  dona. 
U anell  de  la  morta.  Tragèdia  en  tres  actes  i  en  vers. 
EI  secret.  Drama  en  tres  actes  i  en  prosa. 
L'EscandoI.  Drama  en  tres  actes  i  en  prosa. 
Ayes  del  alma.  Drama  en  tres  actes  i  un  pròleg.  Vers. 
EI  Alfíler  de  oro.  Drama  en  tres  actes  i  un  pròleg.  Prosa. 
Entre  mi  hijo  y  mi  honra.  Tragèdia  en  tres  actes.  Vers. 
La  mujer  de  Urias.  Drama  en  tres  actes,  un  pròleg  i  un  epí- 
leg. Vers. 

EI  empïazado.  Drama  històric  en  tres  actes.  Vers. 

El  Hermano  del  Màrtir  o  el  Catolicismo  en  Espafía.  Drama 

en  un  acte.  vers. 

Car/os  de  Viana.  Drama  en  tres  actes.  Prosa. 


PER  A  IMPRIMIR: 

Dabar.  Tres  actes,  en  vers,  premiat  en  els  Jocs  Florals  de  Gi- 
rona. Any  1925. 

La  festa  de  les  sorts.  En  vers,  premiat  en  el  Certàmen  Nacio- 
nal de  Reus.  Any  1923. 

Herodes.  Un  acte,  en  vers,  premiat  en  els  Jocs  Florals  de  Berga. 
Any  1924. 

Lluis  de  Gonçaga  a  Montserrat.  Tres  actes,  en  vers. 
Misericòrdia.  Tres  actes,  en  vers. 

EI  Messies  o  els  Pastorets  de  Betlem.  Tres  actes,  en  vers. 

La  mal  ànima.  Tres  actes,  en  vers.  Drama. 

Vida  nova,  que  és  any  nou.  Comèdia  en  un  acte.  Sense  dona. 

Sang  blava.  Comèdia  bilingüe  en  un  acte,  en  vers. 

EI  Socorro  de  Dios.  Tres  actes,  en  vers. 

Don  Ca  ríos  y  el  hechizado. 


PREU:  2'50  PTES. 

